Svečano otvoren dečji vrtić „Neven“ u Šljivovici\nTradicionalni proizvodi Atelje Građevinski materijal Kiosk Prodavnica široke potrošnje Lekovito bilje Gvožđara Rasadnik bilja Mesara Cvećara Knjižara Tradicionalni prehrambeni proizvodi\n» Svečano otvoren dečji vrtić „Neven“ u Šljivovici\nSvečano otvoren dečji vrtić „Neven“ u Šljivovici\nU okviru obeležavanja Dana opštine, juče je u Šljivovici otvoren dečji vrtić. Došlo je vreme kada se vrtići u seoskim sredinama mahom zatvaraju, dok se opština Čajetina trudi da nastavi sa svojom politikom ravnomernog razvoja i podsticaja mladih da ostanu na selu.\nZa otvaranje ovog vrtića, sudeći prema nedavno sprovedenom upitniku, vlada veliko interesovanje meštana, što i ne čudi, s obzirom da u Šljivovici trenutno ima oko 40-oro dece, uzrasta do 6,5 godina.\nSa idejom da se sačuvaju sela i rano obrazovanje učini dostupnim deci iz razvojno nepovoljnih sredina u opštini Čajetina intenzivno je rađeno na obezbeđenju institucionalnog vida obrazovanja. Tako na teritoriji opštine Čajetina, pored novootvorenog vrtića „Neven“ u Šljivovici, u okviru predškolske ustanove „Radost“ postoje još tri adaptirana prostora u seoskim mesnim zajednicama u Krivoj Reci, Sirogojnu i Mačkatu.\nVrtić je svečano otvorio predsednik Opštine Milan Stamatović, koji je ovom prilikom izrazio zadovoljstvo time što po četvrti put otvara vrtiće u seoskim mesnim zajednicama.\n„Opština Čajetina se opredelila za podsticaj nataliteta i populacione politike. Mislim da je to jedina razvojna šansa i jedino ekonomski opravdano da se ulaže u kulturu, stručno osposobljavanje i popravljanje ambijenta za život mladih ljudi u manjim sredinama. Ovo selo je pokazalo da nismo pogrešili. Ovde se konstantno beleži porast broja stanovnika i porast broja upisane dece u škole, a najteže je bilo zaustaviti odliv mladih ljudi iz seoskih sredina, a mi mislimo da smo uspeli u tome“.\nPotvrda da je ovo pravi potez je i pismo podrške koje je ovim priliko uputio ministar prosvete dr Srđan Verbić. U pismu se navodi da je primer Čajetine po mnogo čemu poseban, i da je opština Čajetina ove, 2014. godine, ne samo ispunila već i daleko prevazišla strateške i nacionalne milenijumske ciljeve i ostvarila neverovatan obuhvat od preko 90% predškolske dece, dok je na nivou cele Srbije obuhvat u proseku oko 47%.\nOtvaranju vrtića, pored mnogobrojnih uglednih ličnosti, prisustvovala je i dr Dragica Babić Pavlović specijalni savetnik ministra u Ministarstvu prsvete, direktor Institu za za psihologiju i profesor na Filozofskom fakultetu u Beogradu.\nSvesrdnu pomoć i podršku predškolskoj ustanovi pružilo je rukovodstvo opštine, kako moralnu, tako i materijalnu, istakla je direktorka ove ustanove Jelena Mitrašinović Brašanac. Ona je istakla da zahvaljujuću izuzetnoj saradnji i ulaganjima, kako u ljudske, tako i prostorne kapacitete od malog vrtića napravljena je ustanova koja danas ima veliki ugled.\nProgram je započeo izvođenjem numere „Vostani Srbijo“ u izvođenju operskog pevača Aleksandra Manevskog, a da ova svečanost bude još lepša i potpunija svojim nastupom doprineli su i učenici iz OŠ „Milivoje Borović iz Šljivovice i mališani iz vrtića „Radost“.\nOtvaranje vrtića "Neven" u Šljivovici\nSvečano otvoren teren sa veštačkom podlogom, uz promociju škole fudbala FK Čajetina\nSvečano otvoren II turistički forum „Zlatibor 2011.“


U TOKU UDAR SAD NA MADURA KAKAV JOŠ NIJE VIĐEN | Web-Tribune.com\nHome / TEMA DANA / U TOKU UDAR SAD NA MADURA KAKAV JOŠ NIJE VIĐEN\n31. januara 2019.\tTEMA DANA Leave a comment\nKada je tako krupan razlog u pitanju, zar treba sitničariti oko toga gde kome leži zakon. Državni sekretar SAD Majk Pompeo kaže da je to Član 24V zakona o federalnom rezervnom sistemu.\nPozvavši se na njega, on je administraciji na izborima izabranog predsednika Venecuele Nikolasa Madura odrekao pravo kontrole računa koje vlada Venecuele ima u američkim bankama i to pravo dao samozvanom privremenom predsedniku, lideru opozicije Huanu Gvaidu.\n„To će pomoći legitimnoj vladi Venecuele da ta sredstva čuva za dobrobit svog naroda“, rekao je Pompeo i obavestio svekoliku javnost da je još 25. januara i zvanično Gvaida učinio čuvarom narodnih para. Dakle, samo dva dana pošto se lider opozicije u Venecueli samoproglasio za predsednika.\nKomentarišući novu u nizu vesti iz Vašingtona — koji je samo desetak dana pošto je Maduro preuzeo novi šestogodišnji predsednički mandat čvrsto rešio da ga sruši, ekonomista Borislav Borović kaže da ne zna na šta se konkretno odnosi član na koji se Pompeo pozvao. Međutim, on za Sputnjik kaže da to, svakako, ne može biti u skladu sa bilo kakvim pravnim ili ekonomskim principima koji vladaju u svetu.\n„Blokiranje računa država ili kompanija od strane SAD je stara praksa, da ne kažem rutina poslednjih decenija, ali je inovacija da se raspolaganje tim računima daje licu koje nije ovlašćeno od vlasnika sredstava da njima raspolaže, a to je država Venecuela“, kaže ekonomski analitičar Foruma nezavisnih ekonomista.\nOn kaže da je objašnjenje tog čina besmisleno, jer je portparol Bele kuće Robert Paladino objasnio da će „sertifikat dat Gvaidu biti od pomoći legitimnoj vladi Venecuele da očuva tu imovinu u korist venecuelanskog naroda i pozvao druge vlade da priznaju Huana Gvaida i preduzmu slične mere, kako bi se zaštitilo nasleđe Venecuele i sprečila dalja krađa od strane korumpiranog Madurovog režima“.\n„Niti Gvaido predvodi vladu, niti se blokirana sredstva mogu koristiti, pa ni opljačkati, niti od strane Madura, niti bilo koga. Biće da je reč o finansiranju formiranja paralelnog ekonomskog sistema, koji bi uspostavila opozicija oko Gvaida, koji bi ’otvorio privredni prostor‘ ekonomski hermetički zatvorenoj zemlji. Sankcije SAD od 2015, pa 2017. i posebno najnovije ozbiljno su urušile privredni sistem Venecuele, a posebno osnovni životni standard građana.\nInflacija se popela na gotovo milion odsto, vlada nestašica osnovnih namirnica i lekova, pa se, pretpostavljam, ovim paralelnim finansijskim kanalom želi pokazati da opozicija ume, a Maduro ne zna da vodi državu i osigura osnovni standard građana“, kaže Borović.\nModel je uhodan i prilično prepoznatljiv kada su SAD u pitanju, dodaje on, ocenivši da je posle oštrih sankcija i ekonomskog rata, koji se nekoliko godina vodi protiv režima u Karakasu, teško i bilo očekivati drugačiji razvoj ekonomskih prilika u zemlji.\nBorović napominje da nisu blokirana samo sredstva Centralne banke i računi vlade Venecuele, već i sedam milijardi dolara na američkom računu državne naftne kompanije PDVSA, odnosno Citgo. On podseća da je američki ministar finansija Stiven Mnučin „objasnio“ da će kompanija nastaviti sa radom u SAD, ali će njen profit ulaziti u blokirani račun, dostupan samo „vladi“ Gvaida. I to nije sve — Engleska banka je prošle nedelje blokirala imovinu Venecuele u vrednosti od 1,2 milijarde dolara.\n„Sankcije SAD su efektivno zabranile Madurovoj vladi da se zadužuje na međunarodnim tržištima, čak je zaprećeno svakome ko bude uključen u prodaju zlata iz Venecuele. Rezerve zlata Venecuele procenjuju se na više od osam milijardi dolara. Pored očiglednog nesnalaženja posle odlaska Uga Čaveza, Madurova nevolja je upravo nasleđe harizmatičnog prethodnika. Čavez se opasno zamerio nacionalizacijom rudnika zlata, koje su prethodno eksploatisale uglavnom firme iz SAD i Kanade, vraćanjem zlatnih rezervi 2011. godine iz američkih i evropskih banaka i naročito nacionalizacijom naftnog sektora 2007. U ovim formulama treba posmatrati najnovija dešavanja u Venecueli“, objašnjava sagovornik Sputnjika.\nIako je bilo kršenja demokratskih principa prilikom predsedničkih izbora prošle godine, to sigurno nije bio razlog za ovakvu opsežnu akciju protiv jedne članice UN i predsedavajućeg Pokreta nesvrstanosti, zaključuje Borović.\nPrevious VUČIĆ PISAO TRAMPU: KAD PRIŠTINA UKINE TAKSE, SVE ĆEMO REŠITI..\nNext UDARNA VEST! ORBAN ŠOKIRAO AMERIKU I NATO- MAĐARSKA RAZBIJA ZAPAD


Niš ostao bez nove novogodišnje dekoracije - Naši u svetu\nNiš ostao bez nove novogodišnje dekoracije\nObjavljeno 05/12/18 u 19:30\nParking servis odustao je od aktuelne javne nabavke novogodišnje dekoracije zbog velikog broja primedbi firmi koje proizvode i prodaju takvu dekoraciju, saopštilo je juče ovo niško javno komunalno predizeće, piše „Danas“.\nU ovoj javnoj nabavci, vrednoj 7.533.000 dinara bez PDV-a, odnosno 9.039.600 dinara sa PDV-om, ukrasi koji se pribavljaju upadljivo su precizno opisani i bezmalo prepisani iz prošlogodišnjeg tendera za novogodišnju dekoraciju Beograda, na kojem su favorizovani takvi proizvodi grčke kompanije „Fotodiastasi“, čiji je jedini predstavnik u Srbiji beogradska firma “Kip lajt”. Ova beogradska firma je, inače, kao jedna od pet ponuđača, pobedila na nedavno okončanom tenderu za svetlosnu dekoraciju u Beogradu, a prošle godine bila je pobednik na tenderima za novogodišnju rasvetu i u Beogradu i u Nišu, kao jedini ponuđač.\n„Komisija je analizirala pitanja i konstatovala da je veći deo primedbi koji je sadržan u dostavljenim pitanjima opravdan, kako u pogledu tehničkih specifikacija, tako i u pogledu roka isporuke. Kako je predmet nabavke novogodišnja dekoracija, komisija smatra da je nepotrebno nabavljati ovu vrstu dobara nakon proteka novogodišnjih praznika“, navodi se u odluci Parking servisa.\nU njoj se dodaje da s obzirom da je tender kasno raspisan nema vremena za izmenu specifikacije novogodišnje rasvete koja se pribavlja. Javna nabavka je objavljena na Portalu javnih nabavki 17. septembra ove godine, javno otvaranje ponuda će se obaviti 7. decembra, a rok za donošenje odluke je 25 dana od otvaranja ponuda. Kriterijum za dodelu ugovora je najniža ponuđena cena.\nU ovoj javnoj nabavci se, između ostalog, krajnje precizno opisuju ukrasi koji su identični ukrasima koje je „Kip lajt“ već isporučio Beogradu, kao što su raznobojne „svetleće vodonepropusne led lančanice napravljene od gumiranog kabla u zelenoj boji sa ukupno 100 dioda, sa mogućnošću međusobnog povezivanja i nastavljanja niza lančanica pomoću vodenopropusnih konektora“ ili kupasta jelka od aluminijumskih profila, koja po obodu mora da ima „PVC girland zlatne boje, PVC kugle crvene i zelene boje prečnika 100 milimetara, ukrasne mašne crvene boje i svetleće LED lančanice sa mini LED sijalicama toplo bele boje, sa mestimičnim fleš LED diodama hladno bele boje“.\nU „Parking servisu“ su rekli da oni nisu opisivali ukrase koje potražuju, već da im je Gradska uprava dostavila ovakvu tehničku specifikaciju dobara koje nabavljaju, što su oni „samo ubacili u konkursnu dokumentaciju“. Načelnik gradske uprave Ljubiša Janić nije želeo da odgovori na pitanja Danasa zašto ova specifikacija sadrži opisane ukrase grčke firme „Fotodiastasia“, zašto su ukrasi identični onima koji su već nabavljeni u Beogradu i da li se na taj način favorizuje firma „Kip lajt“.\nNa današnji dan osnovan je Muzej Nikole Tesle\nIstraga ubistva Olivera Ivanovića: Ministarka demantuje kosovskog tužioca


Ekipa Vršca je parirala domaćinima samo u prvoj deonici, koja je završena rezultatom 23:20.\nPočetkom druge Zlatibor je došao do prve osetnije prednosti, i to zahvaljujući seriji 8:0, pa je rezultat u 14. minutu utakmice bio 31:22. To je bio početak serije kluba iz Čajetine, čija je prednost u dva navrata iznosila i 15 poena. Najraspoloženiji košarkaš Zlatibora u prvom poluvremenu je bio Milan Vulić, koji je meč završio sa 18 poena.\nU trećoj deonici Vršac je potpuno pao, pa je vojvođanska ekipa u jednom trenutku bila čak 23 poena u zaostatku.\nPoslednja četvrtina bila je više revijalnog karaktera, jer je pitanje pobednika odavno bilo rešeno, pa je Vršac uspeo da smanji razliku na samo 10 poena i tako izbegne ubedljiv poraz.\nNajefikasniji akter meča bio je, po navici, krilni centar Zlatibora Dragoslav Papić, koji je ubacio 23 poena.\nSa druge strane, mladi centar FMP-a na pozajmici u Vršcu, Stefan Đorđević je bio strelac 20 poena, a Miroslav Pašajlić je postigao jedan manje.\nDrugi meč u seriji se igra u petak, u 18 sati u hali Milenijum, a pobednik je ekipa koja dođe do dve pobede. Pored sedmog mesta, mogla bi do Druge ABA lige, u slučaju da Makedonija ili Hrvatska povuku jednog od dva predstavnika. Iz Srbije će u ABA 2 sigurno igrati Borac iz Čačka i Dinamik.


Plenković: Vulinove izjave neprimerene\nTanjug 22. septembra 2021. 07:21\nZADAR – Predsednik hrvatske vlade Andrej Plenković izjavio je da su izjave srpskog ministra policije Aleksandra Vulina „totalno neprimerene“.\nPlenković je u utorak komentisao izjave predsednika Hrvatske Zorana Milanovića i srpskog ministra unutrašnjih poslova Aleksandra Vulina koji je, kako piše zagrebački N1, kazao da „Zoran Milanović spada u gluplje hrvatske političare“.\n„Za razliku od većine aktera na sceni, i hrvatske i sprske, ja sam predsednik vlade koji namerno, sistemski, svesno, s punim uverenjem izbegava takve situacije međusobnog medijskog prepucavanja i nametanja retoričkog konflikta od kojeg možemo da imamo samo štetu. Čvrsto stojim oko takvog stava“, kazao je Plenković, prenosi zagrebački N1.\nPlenković je dodao da „svejedno, smatra da su ove izjave neprimerene.“\n„Ove izjave, naročito koje Vulin izgovara, totalno su neprimerene, treba ih odbaciti i osuditi na svaki način. Želim da se prvo pitanje hrvatske manjine u Srbiji i srpske manjine u Hrvatskoj unapređuje, da njihova prava budu zaštićena, da se oni dobro osećaju. Imali smo ovaj poziv za vešanjem zastava, videli ste da se to u Hrvatskoj nije dogodilo zbog poverenja i kvalitetnog odnosa kojeg vlada Hrvatske ima sa koalicionim partnerom SDŠ-om i njihovim mudrim, odmerenim stavom koji su oni iskomunicirali“, dodao je.\nPremijer Hrvatske je istakao da sva pitanja sa Srbijom želi da rešava dijalogom.\nU Lagosu zaplenjeno skoro pola miliona tableta amfetamina


Ovo su Pravila o privatnosti za Zigzagfone, pod trgovačkim nazivom Zimiq GmbH (u daljem tekstu: „miˮ). Ova Pravila o privatnosti opisuju na koji način obrađujemo vaše lične podatke ako ste se registrovali kod nas, koristite naše usluge ili Veb lokacije ili ste nam postavili pitanje.\nVi imate prava da pristupite vašim ličnim podacima i da od nas zahtevate da ih ispravimo, izbrišemo ili ograničimo. Štaviše, imate pravo da povučete svoju saglasnost za obradu podataka, pravo da uložite prigovor na obradu vaših ličnih podataka i pravo na prenosivost podataka. Da biste ostvarili ova prava, možete da pošaljete poruku e-pošte na: info.rs@zigzagfone.com.\nZimiq GmbH, Grünstraße 8, 40212 Düsseldorf, Nemačka ili pošaljete poruku e-pošte na info.rs@zigzagfone.com.


Samit 16+1 dogodine u Beogradu - Beograd - Dnevni list Danas\nPočetna » Beograd » Samit 16+1 dogodine u Beogradu\nSamit 16+1 dogodine u Beogradu\nGradonačelnik Beograda Siniša Mali prisustvovao je danas drugom Forumu gradonačelnika glavnih gradova Centralne i Istočne Evrope i Kine u Podgorici, na kome je zvanično potvrđeno da će Grad Beograd biti domaćin tog skupa naredne godine.\n0Piše: FoNet 15. septembra 2017. 14.29\nObrativši se tim povodom učesnicima foruma, Siniša Mali je istakao da je to velika čast za Grad Beograd, kao i da je siguran da će srpska prestonica biti odličan domaćin, saopštio je gradski sekretarijat za informisanje.\nMi smo kao Grad Beograd u poslednje tri i po godine preduzeli niz aktivnosti i mera da najpre stabilizujemo naše finansije i postavimo grad na zdrave osnove, a zatim i da od njega napravimo ekonomski, privredni i kulturni centar regiona, izjavio je Mali.\nNajbolja potvrda da smo u tome uspeli jeste činjenica da će Grad Beograd biti sledeći domaćin ovog samita, a mi ćemo u tom smislu dati sve od sebe da opravdamo poverenje i da organizacija skupa bude na najvišem nivou – rekao je Mali.\nOn je dodao da se raduje što će Beograd imati priliku da predstavi investicione potencijale, s obzirom na to da je investicioni portfolio srpske prestonice jedan od najvećih u Evropi, da projekti ukupno vrede oko 10 milijardi evra.\nVerujem da smo svi svesni da je veoma bitno da se ovaj deo Evrope poveže sa Kinom, a ovakvi forumi prilika su da vodimo kvalitetne razgovore, da naučimo nešto jedni od drugih, i da približimo naše narode.\nVažno je da svih 16 glavnih gradova unaprede svoju saradnju sa Pekingom i da sve prestonice nastupe kao jedna. Ukoliko nastupimo zajedno, interesantniji smo za ovu zemlju, koja je jedna od najrazvijenijih na svetu – istakao je on.\nMali je rekao i da odnosi Srbije i Kine nikada u istoriji nisu bili na višem nivou, kao i da to najbolje pokazuju konkretni projekti koji se zajedno rade.\nUpravo danas smo imali prvi direktan let Beograd–Peking, za početak preko Praga, ali bez presedanja. Ovo je veliki uspeh za naš grad, koji će na taj način da učvrsti svoju poziciju čvorišta ovog dela Evrope – rekao je gradonačelnik Beograda.\nTakođe, on je dodao da se predstojećeg vikenda u Beogradu održava manifestacija „Dani Pekinga u Beogradu”, kao i da će imati priliku da ugosti upravo gradonačelnika tog grada Čena Đininga.\nTo će biti prvi put posle 37 godina da gradonačelnik Pekinga dolazi u našu prestonicu. Poslednji put je to bilo 1980. godine, kada je potpisan Sporazum o saradnji dva grada, čime je Beograd postao prvi grad u Evropi koji ima sporazum te vrste sa kineskom prestonicom.\nTe jake istorijske veze dobra su osnova za ekonomsku saradnju koju imamo danas. Naša zemlja je postala veoma atraktivna za kineska ulaganja, a Kina nam je strateški partner u mnogim projektima – rekao je on.\nMali je istakao nekoliko važnih projekata koje Beograd radi sa Kinom. – Jedan od njih je izgradnja obilaznice oko Beograda, koju grade kineske kompanije, a uz kinesku pomoć smo pre dve godine podigli most „Mihajlo Pupin”, koji je nazvan po našem velikom naučniku.\nU ovom trenutku intenzivno pregovaramo za tri velika projekta, za koje imamo potpisane sporazume. Jedan je izgradnja fabrike za preradu otpadnih voda u Velikom Selu i završetak kanalizacione mreže na teritoriji grada, drugi je izgradnja velikog industrijskog parka kod već pomenutog mosta, a za oba sam potpisao sporazume u Pekingu u maju ove godine.\nTreći projekat je izgradnja toplodovoda koji će omogućiti povećanje energetske efikasnisti, za šta smo takođe potpisali sporazum ove godine u Beogradu – istakao je gradonačelnik.\nOn je rekao i da je ponosan na neke kulturne projekte, kao što je Kineski kulturni centar, koji se gradi na mestu nekadašnje kineske ambasade na Novom Beogradu.\nNa marginama samita gradonačelnik Siniša Mali se sastao sa gradonačelnikom Sarajeva Abudalahom Skakom, a tom prilikom je dogovoreno da delegacija tog grada krajem oktobra dođe u zvaničnu posetu Beogradu.


Džozef Bajden je u nedelju pobedio na unutarstranačkim izborima demokrata u Portoriku, čime je već ostvario dovoljno pobeda da postane kandidat demokrata za predsednika Sjedinjenih Američkih Država.\nKLIMA MU SE PRESTO Izbori sve bliže, a Trampu podrška SVE MANJA\nBajden se suočio sa sedam kandidata na glasačkom listiću, ali su svi oni ispali iz trke. Ovi izbori su bili zakazani za mart, ali su odloženi zbog pandemije korona virusa. Stanovnici Portorika su građani SAD, ali ne mogu da glasaju na opštim izborima u novembru.\nMeđutim, i demokrate i republikanci pozivaju delegate sa ove američke teritorije na svoje političke konvencije.\nBajden trijumfovao u Ilinoisu, Arizoni i Floridi, Sanders NA RASKRŠĆU\nBESNI SANDERS Senator žustro reagovao na pitanje novinara, upotrebio i PSOVKU


Izborna skupština Društva za borbu protiv šećerne bolesti - Portal Moj Bečej - Bečejske opštine iz ugla građana!\nIzborna skupština Društva za borbu protiv šećerne bolesti\nStarom rukovodstvu novo poverenje\nBečej: Za razliku od Saveza društava Vojvodine za borbu protiv šećerne bolesti, gde su izraženi veoma loši međuljudski odnosi i održani su neregularni izbori s mogućim sudskim epilogom, u Društvu za borbu protiv šećerne bolesti opštine Bečej je dijametralno suprotna situacija. Najbolja potvrda ovakve konstatacije je činjenica da je staro sedmočlano rukovodstvo na čelu s predsednikom Radoslavom Ivanovićem, potpredsednikom Peterom Kneziem i sekretarom Velimirom Čiplićem, dobilo poverenje da i u novom mandatu vodi rad Društva.\n-Radili smo koliko je to bilo moguće u veoma otežanim uslovima finansiranja, organizovali niz aktivnosti, počev od edukativnih predavanja uvaženih stručnjaka, preko akcija besplatnih merenja nivoa šećerau krvi do vrlo masovnih akcija, kakve su „Zdravlju u susret“ i „BEST-bečejska staza zdravlja“, u kojima je učešće uzimalo preko pet stotina učesnika. Ali, još uvek moramo da radimo na animaciji, pošto smo članstvo uvećali samo za desetak novih članova i sada nas je 277, a u našoj opštini ima evidentiranih oko 4.000 dijabetičara i ne mali broj onih koji i ne znaju da imaju problema s opakom bolešću. Upravo će nam to biti prioritet u budućem radu, rekao je, između ostalog, novi-stari predsednik Društva za borbu protiv šećerne bolesti opštine Bečej Radoslav Ivanović.\nPrisutni na najvažnijem zasedanju Društva u svečanoj sali Gradske kuće Bečej prihvatili su Izveštaj o radu za minulu godinu i, možda malo kasno, Plan rada za ovu godinu. Bila je to prilika da se najavi tradicionalna, osma po redu, manifestacija „BEST-bečejska staza zdravlja“, koja će se održati sledećeg četvrta, 24. septembra, s ciljem da se promoviše fizička aktivnost u borbi protiv dijabetesa.\nPrema uobičajenoj praksi pred svaku aktivnost Društva, novosadski partner „Spektol“ vršio je besplatno merenje nivoa šećera u krvi. Istovremeno, na kraju rada Izborne skupštine uvaženi prof. dr Miroslav Ilić održao je veoma uspešno predavanje na temu: Hirurgija gojaznosti i metaboličkog sindroma.


SK ASI-MUR / СК АСИ-МУР / CS IAS-AIT / UC ASI-IWA : Ne ratu među narodima – ne miru među klasama!\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sub 06 of Mar, 2021 [23:47 UTC]\nNe ratu među narodima – ne miru među klasama!\nSreda 12. March 2008. [11:23:00 UTC] (8786 čitanja)\nAnaliza situacije nastale nakon proglašenja "nezavisnosti" Kosova.\nKosovska vladajuća klasa je 17. februara, u službi američkog imperijalizma, proglasila stvaranje još jedne države na Balkanu. Nakon nekoliko nedelja od tog čina, i događaja koji su usledili, smatramo da postoji dovoljna vremenska distanca koja omogućava relativno objektivno sagledavanje tih dešavanja.\nNema sumnje da iza ovog postupka kosovskih gazdi i političara, uprkos onome što iznose kao razloge za taj čin, stoji njihova želja da formalizuju i učvrste pozicije sa kojih mogu da „samostalnije“ sprovode eksploataciju kosovske populacije. Svaka država, pa i novostvorena kosovska, kao ultimativni razlog svog postojanja ima nasilno održavanje kapitalističkog sistema u kome grupa kriminalaca upravlja životima porobljenih radnika i seljaka.\nPodrška koju su za takav potez kosovski političari i gazde dobili od građana Kosova, velika je pre svega zbog još uvek svežih uspomena na aparthejd režim koji je Milošević doterao do krajnosti tokom svoje vladavine. Koristeći srednjovekovni kosovski mit kao opijum za narod, Milošević je na Kosovu na najbrutalniji način sprovodio politiku u interesu tadašnje vladajuće klase u Srbiji. Nacionalističkom politikom prema Albancima, Milošević je vešto skretao pozornost sa nabujalih socijalnih problema koji su počeli da ozbiljno ugrožavaju socijalističku birokratiju u bivšoj SFRJ. Pamtimo njegovo brutalno obračunavanje sa albanskim radnicima i studentima, njegove bljuvotine sa Gazimestana, ali isto tako i zločine sprovođene nad albanskim civilima i njihovo svođenje na građane drugog reda. Danas, srpske gazde i političari žele da ponove njegov trik i da nesmetano sprovedu pljačku i privatizaciju do kraja, tako što će nas zaludeti pričajući o situaciji na Kosovu do beskonačnosti.\nKao i tada, ni danas se ne može dovoljno naglasiti uticaj velikih sila na dešavanja na Kosovu i Balkanu. Najdominatnija kapitalistička sila današnjice, Sjedinjene Američke Države, u čijoj je službi Milošević dosta dugo bio i koja ga je sa svojim saradnicima u jednom trenutku proglasila „faktorom mira i stabilnosti na Balkanu“, u kosovskoj vladajućoj klasi je našla sluge na koje se očigledno mnogo više može osloniti. I dok albanski političari huškaju narod pričama o izlasku iz kandži srpske države, zapravo sprovode uprezanje albanskog naroda u povodac koji drže zapadni moćnici.\nU tom smislu, NATO karakter nove kosovske države je nemoguće dovesti u pitanje. Iz dokumenata, poput plana Specijalnog izaslanika UN za Kosovo, Martija Ahtisarija, iza koga su stale SAD i EU, jasno je da je prisustvo NATO trupa na Kosovu jedan od ključnih preduslova kosovske „samostalnosti“. Upravo u tom kontekstu je potrebno posmatrati razvoj kosovske države, koja postaje jedan od najvažnijih satelita SAD-a i EU na Balkanu.\nŠto se tiče uslova života različitih etničkih zajednica na Kosovu, nije pogrešno reći da se situacija, u odnosu na period pre bombardovanja SR Jugoslavije 1999. godine, okrenula naglavačke – užasni uslovi života Srba na Kosovu danas, stanovništvo kome nije omogućeno da se kreće i živi slobodno bez vojne pratnje, deca kojoj nije omogućeno da idu u škole na miru, starice i starci koje premlaćuju albanski nacionalisti itd. svedoče o katastrofalnom životu nealbanaca na Kosovu.\nTe, objektivno zastrašujuće uslove života srpskog naroda, srpska buržoazija na najperfidniji način koristi za svoje interese, a kriminalne institucije, poput Srpske pravoslavne crkve, zloupotrebljavaju da bi pokušale da ponovo zadobiju svoje srednjovekovne pozicije. Namerno mešajući interese ugrožene populacije sa interesima crkve, popovi vrlo jasno, po ko zna koji put u poslednjih dvadeset godina, sprovode i potpiruju ratnohuškačku politiku. Bljutava patetika, simulirana tuga, lažna zabrinutost i šovinističko-malograđanski patos kojim odišu potezi i izjave svih srpskih političkih stranaka i institucija države Srbije, razbijaju svaku iluziju o njihovim dobrim namerama.\nSrpska buržoazija radi na podeli Kosova tako što manipuliše užasnim položajem u kome se nalaze pripadnici srpskog naroda na Kosovu, usmerava ih da otkažu poslušnost albanskim, i vezuje ih uz institucije srpske države. To nužno znači nesreću za sve srpske radnike koji žive van severa Kosova, a posebno za preko deset hiljda Srba u opštini Štrpce koja se nalazi na jugu Kosova, koji će takvim scenarijom biti žrtvovani interesima srpske vladajuće klase.\nKosovo je danas država u kojoj je više od 50% stanovništva nezaposleno, a šverc, strane donacije i pomoć rođaka iz inostranstva su glavni načini preživljavanja kosovske populacije. Vreme će pokazati da će se gnev radništva Kosova, zbog užasnih uslova života, okrenuti protiv tih istih vlastodržaca ubrzo nakon splašnjavanja histerije zbog izvojevane „nezavisnosti“. Taj gnev su albanske gazde i političari do sada usmeravali protiv srpske države i on je privremeno gurnut pod tepih obećanjima o boljem životu u novoj državi. Istorija će još jednom potvrditi da države nikada ne rešavaju, već samo stvaraju probleme za radničku klasu.\nSledeći bitan faktor koji je potrebno uzeti u obzir ukoliko se situacija želi sagledati u celosti, nesumnjivo je uloga ruskog imperijalizma. Braneći svoje interese na međunarodnom planu, Ruska federacija je u kosovskoj epizodi našla idealnu priliku da se suprotstavi SAD-EU bloku, te da ojača svoje pozicije na Balkanu. Uzevši u obzir trenutan odnos snaga na parlamentarnoj sceni Srbije, ne bi bilo čudno ukoliko bi dvojac Medvev-Putin uspeo u onome što Staljinu i sovjetskom imperijalizmu nije pošlo za rukom pre pedeset godina. O ruskim namerama jasno govori agresivni nastup ruskih kompanija u Srbiji, kupovina strateških preduzeća poput Naftne industrije Srbije, izgradnja magistralnih gasovoda kroz Srbiju kao odgovor na gasovod pod kontrolom Zapada... Sa druge strane to potvrđuje da postoje vrlo ozbiljne snage unutar srpske vladajuće klase koje rade za ruske interese, i koje bi Srbiju radije videle kao satelit Rusije nego kao satelit SAD-a.\nSrpska vladajuća klasa, kada govori o proglašenju kosovske države, vrlo često ponavlja frazu o tome kako se „otima 15% naše teritorije“. Mi postavljamo pitanje – Šta je to naša teritorija? Svakome zdrave pameti je jasno da kada kažu „naša teritorija“ političari govore o teritoriji na kojoj država Srbija ubira porez od radnika i radnica, a onda taj novac kriminalci na vlasti trpaju u svoje džepove. Za radničku klasu ne postoji „naša“ i „njihova“ teritorija. Naša je domovina čitav svet.\nReakcija srpske vlasti na proglašenje kosovske „nezavisnosti“ sastoji se od organizovanja protesta protiv nezavisnosti u Beogradu i drugim mestima u Srbiji i, uz pomoć neonacističkih organizacija, van nje; kao i besomučnog ponavljanja floskula o kršenju međunarodnog prava, kao da svima oduvek nije bilo jasno da je međunarodno pravo, kao i bilo koje drugo buržoasko „pravo“, samo puka fasada sistema u kome je pravo na strani jačeg.\nProtest protiv nezavisnosti, održan 21. februara u Beogradu najbolje govori o istini svakog nacionalizma. Nesumnjivo masovno okupljanje naroda, kome je prisustvovalo preko 250.000 ljudi je bio skup na kome su se minorne fašisticke skupine osećale vrlo udobno. Za to je najbolji primer ponašanje članova organizacije Obraz, okarakterisane kao klerofašističke čak i od strane policije, koji su popunjavali prvi red protesta šepureći se tamo svojim regalijama. No, na veliku žalost srpskih vlastodržaca, taj protest je otkrio jedan plamen koji tinja ispod naslaga nacionalističke retorike – to je plamen socijalnog nezadovoljstva koji su na najbolji način manifestovale hiljade osiromašenih ljudi koji su iskoristili ovaj neuspešni i u potupnosti simulirani rimejk Gazimestana da se upuste u proletersku kupovinu širokih razmera. Pravi heroji tog protesta su se uputili ka prodavnicama u centru Beograda, i ne interesujući se koje su nacionalnosti vlasnici firmi, uspeli da dođu do nove odeće, obuće i drugih stvari koje su im inače nedostupne. Vlast je pokušala da umanji broj ljudi koji su učestvovali u eksproprijacijama, te je neuspešno pokušavala da napravi razliku između „lopova“ koji su pljačkali i „naroda“ koji je razbijao ambasade država koje su priznale nezavisno Kosovo. Histerični liberali su zapenušali, pozivajući Zakon da reaguje protiv „huligana“. U gomili sličnih izjava srpskih političara izdvaja se izjava primitivnog klerikalnog nacionaliste, ministra za kapitalne investicije, Velimira Ilića, koja je emitovala poruku vrednju pažnje. Pokušavajući da ostvari političke poene među radikalno-šovinističkim elementima protesta, koji su u njemu učestvovali sa namerom da unište predstavništva „antisrpskih“ država, on je rekao da je „i razbijanje prozora demokratija“. Mi se nadamo da će u Srbiji doći do napretka u tom pravcu i da će radništvo Srbije, gubitnici i gubitnice tranzicije, tek da razbijaju prozore i ojačavaju demokratiju kada konačno eksplodira socijalno nezadovoljstvo i bes svih poniženih i eksploatisanih.\nNegativni efekti ovih dogagađaja su u Srbiji već vidljivi – ućutkavanje svakog glasa koji dovodi u pitanje politiku koja se vodi u interesu srpske vladajuće klase prema Kosovu, i uvođenje neformalnog vanrednog stanja koje podrazumeva policijske zabrane svih okupljanja koja nisu u direktnoj ili indirektnoj organizaciji vladajućih struktura. Takve zabrane onda otvaraju prostor buržoaskim liberalnim snagama koje prikupljaju poene na račun autoritanosti režima, predstavljajući se kao žrtve koje su progonjene zbog svog navodnog progresivnog karaktera.\nSukob interesa dve struje vladajućih partija, koje su u ovoj situaciji primorane da zauzmu jasne pozicije, očekivano je doveo do nedavnog pada vlade. Novi izbori su predstavljeni kao rešenje nastalih problema, a vakum koji će potrajati do izbora novih poslanika će biti iskorišćen da bi se nastavila brutalna kapitalistička politika protiv srpskih radnika, „tehničkom vladavinom“ koja podrazumeva podizanje cena hrane, struje, goriva, i svih ostalih životnih potrepština. Ono na šta oni računaju je predizborna kampanja, verovatno luđa i nenormalnija od svega što smo do sada videli, kojom će pokušati da ponovo zamažu oči radnicama i radnicima. Još jednom ćemo postati kolektivna žrtva maštovitosti dizajnera u službi političkih stranaka, koji će pokušati da nam, na različite načine upakovanu, prodaju priču o Kosovu i Evropskoj uniji.\nOno što se može smatrati važnim pozitivnim rezultatom ovih turbulencija je činjenica da je veliki deo naroda prestao da prihvata ideju kako ne postoji alternativa EU i NATO. Mada je jasno da partije koje danas dovode u pitanje usmerenost ka NATO i EU, to rade u svom političkom interesu i da se taj obrt u njihovoj politici velikim delom oslanja na preorijentaciju ka Rusiji, to je izuzetno značajno za otvaranje prostora za promišljanje alternativa ovom i ovakvom poretku. U takvoj situaciji drugačije alternative kapitalističkom sistemu dobijaju na snazi, tako da i naš pokret može očekivati svoje jačanje u bližoj budućnosti.\nImajući u vidu da se sa najviših instanci u državi šalju poruke u kojima se nasilje ne vidi kao "ekstremističko" ponašanje, Anarho-sindikalistička inicijativa poziva radnike Srbije da iskoriste priliku, da radikalizuju situaciju na svojim radnim mestima i da ova smutna vremena iskoriste za poboljšanje svojih materijalnih uslova. Ono što se postavlja kao zadatak pred sve revolucionare u Srbiji je razbijanje poslednjih, simuliranih, ostataka nacionalističke mitomanije, i na taj način otvaranje prostora za eskalaciju socijalnih sukoba.\nIstovremeno, ovo je prilika da se najglasnijim zagovornicima liberalnog kapitalizma u Srbiji zadaju udarci od kojih će teško moći da se oporave u skorije vreme. Ovo je prilika da radništvo jasno i glasno svima stavi do znanja šta misli o institucijama koje su sprovele procese zbog kojih su stotine hiljada ljudi ostale bez posla i izvora prihoda.\nIzuzetno je bitno u ovom trenutku ostvariti i ojačati već postojeće kontakte između slobodarskih radnika u Srbiji i na Kosovu, kao i na ostatku Balkana, i na taj način pružiti vrlo jasnu alternativu i američkom i ruskom imperijalizmu. Podsetićemo da su narodi na prostoru bivše Jugoslavije uspeli da se istinski ujedine jedino tokom partizanskog antifašističkog pokreta, sastavljenog od pripadnika svih naroda, koji je uspeo da sruši nacionalističke vlastodršce koji su svi redom bili u službi stranih sila. Danas je potrebno stvaranje jasnog anti-imperijalističkog, anti-NATO i anti-Ruskog bloka na Balkanu, koji će ujediniti narode svih satelitskih državica, samleti sve namesnike i zastupnike, kako američkih, tako i evropskih i ruskih interesa. Ravnopravnost i slobodu svih može jedino ostvariti društvo koje će biti zasnovano na samoupravnom slobodarskom komunizmu. Balkanska radnička konfederacija slobodnih komuna.\nIsključivo organizovanje u jake, revolucionarne, nehijerarhijske sindikate, spremne na žestoke obračune sa gazdama i političarima, može dovesti do stvaranja takvog bloka. Borbom na radnim mestima za bolje uslove života i rada, radikalizovanjem situacije i dizanjem tenzije, mi ćemo stvoriti osnove za pokret koji će ostvariti društvo dostojno Čoveka.\nZa slobodarski komunizam! Za Anarhiju!\n[ Vreme izvršavanja: 0.14 sekundi ] [ Korišćena memorija: 3.89MB ] [ 144 upita baze podataka ] [ GZIP Disabled ] [ Opterećenje servera: 0.64 ]


Sportske.net - Poslednja karta za otpisane\nPartizan u problemima...\nPrekid sezone iz snova, pa odlazak Trinkijerija, početak najčudnije sezone, Vlada Šćepanović, pa zatim Sašo Filipovski, brojne rokade u igračkom kadru i na kraju brojne povrede. Zvuči kao loš san za svakog navijača Partizana i sigurno da bi želeli da sve ovo što pre prođe i da se krene iz početka, ma koliko god taj novi početak bio težak.\nIpak jedina stvar kojoj se nadaju navijači crno-belih, onako tiho, stihijski u sebi jeste takmičenje u Evrokupu. Kup Radivoja Koraća je ispušten u polufinalu, u ABA ligi su i teoretske šanse izgubljene, ali nada da se u Eurokupu može proći u Top 8 i dalje živi. Nakon četiri utakmice Partizan ima polovičan učinak i zajedno sa Trentom deli drugu poziciju i upravo će meč protiv italijanske ekipe biti od ključnog značaja. Iako je Trento lagano pobeđen na Novom Beogradu, utakmica neće biti ni malo jednostavna. Veliki broj povređenih igrača, pehovima nema kraja, nekoliko golobradih mladića, ali obaveza da se pobedi je i dalje tu.\nItalijanska ekipa je nakon te utakmice promenila trenera i okrenula tok sezone i potpuno neočekivano se umešali u borbu za Top 8. Dobili su favorizovanu ekipu Lokomotive, pa zatim i na svom terenu uspeli da nanesu jedini poraz lideru grupe Metropolitani. Slično kao i Partizan i oni traže spas sezone u Evokupu jer su i oni daleko od mesta koje vode u plej-of italijanske lige.\nKada se pogleda roster ekipe jasno je da se radi o klasičnoj italijanskoj ekipi. Nekoliko domaćih igrača sa ne prevelikom ulogom i startna petorka koju čine Amerikanci. Osovinu ekipe i triling oko kog se sve vriti čine Braun-Mej-Vilijams i zaustavljanje istih biće ključno ukoliko Partizan želi da ostvari pobedu. Trento je godinama gajio prepoznatljiv stil igre, pod vođstvom Nikole Brieze u poslednje dve godine igrali su izuzetno agresivno na defanzivnom kraju terena dok su se u napadu oslanjali na individualni kvalitet i kontrolisanu igru sa malo izgubljenih lopti i pobede su uglavnom ostvarali na mali broj poena, gde pogotovo na svom terenu nisu bili lak protivnik ni za koga. Od već pomenute rokade na klupi čini se kao da Trento pokušava da nađe identitet, da pokušavaju da napadački budu oštriji, da odigraju utakmicu na veći broj poseda i pre svega pretrče protivnika. U ovom zgusnutom rasporedu sa malim brojem treninga, pitanje je koliko će igrači uspeti da prenesu zamisli trenera na parket.\nDve ekipe koje se nalaze u sličnom momentu i igraju sa istim pritiskom, garantuje jednu napetu utakmicu u kojoj možda neće biti mnogo lepih poteza, ali sigurno da će energija i želja biti na visokom nivou. Ukoliko tražimo ključ pobede za Partizan, sigurno je od izuzetne važnosti da ne dozvoli protivniku veliki broj skokova u napadu, kao i da ih zadrže na nekom ovosezonskom proseku u šutu za tri poena koji jedva prelazi 32%. U kom god sastavu igrali crno-beli sigurno da imaju načina i kvaliteta da pobede protivnika i nastave spasavanje sezone kroz Eurokup. Još jedna prednost je istorija ova dva tima, gde u poslednjih pet mečeva ekipa Trenta ima samo jednu pobedu.


CLASSIC LEATHER Reebok i Buzz Sneaker Station donose siluetu koja ostavlja JEDINSTVENI TRAG – BGD Novine\nCLASSIC LEATHER Reebok…\nU skladu sa tim, kreirana je i “Story of our sole” kampanja, inspirana tragovima koje svako ostavlja, kao i preplitanjem individualnih priča, puteva i izbora u uzbudljivi lavirint koji kreira dušu i energiju grada. Ovu originalnu kampanju, podržali su brojni poznati, urbani mladi ljudi iz Srbije, Hrvatske, Crne Gore, Bosne i Hercegovine. Osim što su preneli ideju ove kampanje, oni su dočarali i osećaj zajednice, koji je u centru ove dugoočekivane lokalne Reebok i BUZZ saradnje.\n– Klasičan dizajn i silueta koja je uvek u modi svakako ove patike čine must-have komadom. Volim Reebok i njihovu cool estetiku, patike su lagane, udobne i kvalitetne, uvek sjajno dizajnirane i jednostavno stvorene za moj stil koji je spoj trendova i retra – navodi Ana.\nKreativa i produkcija: WANNABE MEDIA


Barać najavljuje krivične prijave protiv Miškovića i Beka\nPredsjednica Savjeta za borbu protiv korupcije u Srbiji Verica Barać najavljuje krivične prijave protiv Danka Đunića, Miroslava Miškovića, Milana Beka i Slobodana Radulovića zbog preuzimanja akcija "C marketa".\nSavet za borbu protiv korupcije je ranije podneo i prijave protiv 17 osoba zbog sumnje da su preuzimanjem akcija Luke Beograd državi naneli štetu od 21 milion evra.\nPredsednica Saveta za borbu protiv korupcije kaže da će prijavom o slučaju "C marketa" biti obuhvaćeni svi koji su učestvovali u tajnom sporazumu na osnovu kojeg su preuzete akcije te kompanije.\n"Potpisnici memoranduma su Danko Đunić, Milan Beko, Miroslav Mišković i Slobodan Radulović. Oni se u postupku pozivaju, potvrđuju i pozivaju na vladu da je učestvovala, mada nema potpisa premijera ili vlade. Zato je važno da se ovo brzo uradi i to što je vrlo sličan problem kao Luke Beograd", rekla je ona gostujući u "Kažiprstu" RTV B92.\nPrijavom zbog privatizacije Luke Beograd nije obuhvaćen Miroslav Mišković, jer se, kako objašnjava Verica Barać, iz dokumentacije vidi da vrijeme preuzimanja akcija, iza firme Vorldfin iz Luksenburga stoji Milan Beko koji je i označen kao organizator grupe.\nVerica Barać navodi i da je Savjet predsjedniku Srbije Borisu Tadiću na njegov zahtjev dostavio dokumente o preuzimanju akcija Luke, ali da je kasnije saopštio da to nije u njegovoj nadležnosti.


TRAMP NA DAN ZAHVALNOSTI: Zatvorit ću granicu sa Meksikom, vojska ima dozvolu da puca - GlobalCir\n(VIDEO) Noćna mora kupaca: Kako uništiti četiri skupa televizora u jednom potezu? - hace 51 minuto ago\nAmerički predsjednik, Donald Tramp, zaprijetio je jučer, na Dan zahvalnosti, da će zatvoriti granicu SAD-a sa Meksikom na neodređeni vremenski period ukoliko njegova administracija utvrdi da je južni susjed “izgubio kontrolu” nad svojom stranom.\nTramp je poručio i da je hiljadama aktivnih pripadnika oružanih snaga koje je poslao na tu granicu uoči izbora na polovini mandata, održanih 6. novembra, dao zeleno svjetlo za upotrebu smrtonosne sile protiv migranata “ako to moraju”.\nPredsjednik nije umanjio mogućnost delimične blokade rada vlade početkom decembra zbog odbijanja poslanika da izdvoje milijarde dolara koje on traži za izgradnju pograničnog zida, što je veliko obećanje iz njegove predizborne kampanje 2016. godine.\nTramp je to rekao odgovarajući na mnogobrojna pitanja novinara u svom golf-klubu na Floridi, nakon što je telefonom čestitao praznik američkim vojnicima na službi širom svijeta.


Šta je dezinfekcioni proizvod TTM System-a Tunel za dezinfekciju ljudi – TTM System\nO DEZINFEKCIONOM PROIZVODU TUNEL ZA DEZINFEKCIJU LJUDI\nTunel za dezinfekciju ljudi je dezinfekcioni proizvod firme TTM System, koji omogućava potpunu i pri tome bezbednu dezinfekciji osoba u uslovima kada je dezinfekcija ljudi neophodna. Tuneli za dezinfekciju ljudi mogu da se koriste preventivno ili kada je već nastupila potreba da se zaraženi dezinfikuju. Upotrebom našeg Tunela za dezinfekciju ljudi se obezbeđuje visok nivo zaštite svih vrsta objekata od unošenja zaraza prilikom ulaska ljudi u njih. Dezinfekcija ljudi (kose, odeće i obuće) se vrši prolaskom kroz Tunel za dezinfekciju ljudi.\nTunel za dezinfekciju ljudi se sastoji od same kabine za dezinfekciju, koja je izrađena kao kompletan sistem koji uključuje sledeće:\nZAŠTO JE VAŽNO KORISTITI TUNEL ZA DEZINFEKCIJU LJUDI – KORISNICI\nPrimena Dezinfekcionog tunela za prolaz ljudi sprečava zadržavanje ljudi pri ulasku u objekte ispred kojih je Tunel za dezinfekciju ljudi postavljen, jer je vreme prolaska kroz Tunel veoma kratko (od 2 do 5 sekundi). Ovaj dezinfekcioni proizvod omogućava efikasnu, sigurnu, potpunu i brzu dezinfekciju ljudi jer je izrađen kao kompletan sistem, koji obuhvata sve neophodne elemente za rad na jednom mestu.\nPrimena Tunela za dezinfekciju ljudi nije ograničena na određene delatnosti ustanova koje ih koriste, te su pogodni za sva mesta gde je potrebno dezinfikovati veliki broj ljudi u vrlo kratkom roku. Tuneli za dezinfekciju ljudi imaju široku primenu. Koriste se u:\nPostavljenjem Tunela za dezinfekciju ispred objekata ili unutar njih (zavisno od potrebe) osigurava se zdravlje posebno onih grupa ljudi, koje su svakodnevno izložene zarazi – bolnice i domovi zdravlja, čime je potencijalna opasnost od kontaminacije zarazom otklonjena.


DSS formira novi pokret za izbore: Ponudićemo “treću mogućnost” - Infobrif\nObjavljeno 22.10.2019. u 16:25\nDemokratska stranka Srbije (DSS) definitivno izlazi na parlamentarne izbore, a početkom novembra formiraće novi pokret koji će okupiti više lokalnih političkih organizacija, piše Blic.\nNovom pokretu, kako piše list, pristupiće i predsednik Vojnog sindikata Srbije Novica Antić, a glavne tačke okupljanja biće obračun sa partijskom državom i promena izbornog sistema kako bi građani mogli da biraju svoje predstavnike po imenu i prezimenu, a ne preko partijskih lista.\n„U situaciji kada je Kija Kockar postala politički analitičar ili kada neko pokušava da odbrani Stari most koji su Nemci sagradili 1942. godine, neko mora da napravi iskorak i to da reši. Novi pokret će okupiti značajan broj ljudi koji kao i mi misle da je potrebna potpuna promena sistema“, naveo je Jovanović.\nOn je rekao da je građanima dosadilo da biraju između sadašnjih i budućih ministara.\n„Mi pokušavamo da im ponudimo novu, treću mogućnost“, rekao je Jovanović.\nPrema pisanju Blica, u novom pokretu oko DSS-a biće lokalna organizacija iz Kraljeva koju vodi Ivan Matović, Pokret za život Zlate Đerić, Grupa eksperata za preporod (GEPS) Jovana Filipovića i neki drugi.


Lideri Rusije, Turske, Nemačke i Francuske zasedaju o Siriji (video) - 27.10.2018, Sputnik Srbija\nMultilateralni sastanak o Siriji na kom su učestvovali lideri Turske, Rusije, Nemačke i Francuske, Redžep Tajip Erdogan, Vladimir Putin, Angela Merkel i Emanuel... 27.10.2018, Sputnik Srbija\nrusija, vesti, svet, turska, francuska, nemačka, sirija, vladimir putin, redžep tajip erdogan, angela merkel, emanuel makron\n© AP Photo / Lefteris PitarakisZastave Rusije, Nemačke, Francuske i Turske na samitu četvoro lidera o Siriji\nMultilateralni sastanak o Siriji na kom su učestvovali lideri Turske, Rusije, Nemačke i Francuske, Redžep Tajip Erdogan, Vladimir Putin, Angela Merkel i Emanuel Makron, održan je u Istanbulu. Samit je nakon sat vremena prekinut, pa posle kratke pauze nastavljen i završen nakon tri sata.\n27 Oktobar 2018, 14:47\nSamit je održan u glavnoj sali dvorca „Vahdedin“ koja je pripadala poslednjem sultanu Osmanskog carstva, Mehmedu VI Vahidedinu, a sada se koristi kao jedna od radnih kancelarija turskog predsednika.\nPredsednik Turske izjavio je na početku sastanka da se nada će ovaj samit opravdati nade celog sveta o rešavanju sirijske krize.\nOvo je prvi samit o Siriji u ovom formatu. Turska strana planirala je da održi ovakav sastanak još početkom septembra, ali tada to nije bilo moguće zbog obaveza lidera. Očekuje se da će glavne teme samita biti situacija u sirijskoj provinciji Idlib, nastavak političkog procesa u Siriji, kao i posleratna obnova ove zemlje.\n27 Oktobar 2018, 13:33\nKako je za Sputnjik izjavio portparol ruskog predsednika Dmitrij Peskov, od ovog sastanka ne bi trebalo očekivati nikakve revolucionarne odluke. Prema njegovim rečima, strane će morati da usaglase stavove o rešenju sirijske krize.\nOčekuje se da se na samitu obrati specijalni izaslanik UN za Siriju Stafan de Mistura. On planira da liderima Francuske, Nemačke, Rusije i Turske ispriča o svojim naporima u vezi sa sirijskim pitanjem i podseti da je katastrofa u Idlibu uspela da se izbegne. Misturina misija bila je da formira ustavni odbor koji treba da razmotri moguću reformu osnovnog zakona Sirije, ali on dosad to nije bio u mogućnosti da učini.


Ministarstvo zaštite životne sredine dana 03. juna 2019. godine objavljuje Preliminarnu rang listu projekata za sufinansiranje iz sredstava Zelenog fonda u okviru Javnog konkursa za sufinansiranje realizacije projekata izgradnje sistema upravljanja otpadom.\nPrimedba se može izjaviti preporučenom poštom ili neposredno preko pisarnice Uprave za zajedničke poslove republičkih organa na adresu: Ministarstvo zaštite životne sredine, ul. Omladinskih brigada 1, 11070 Novi Beograd, naznakom: „PRIMEDBA po Konkursu Zelenog fonda iz 2019. godine”. Primedba se dostavlja i u elektronskom obliku na adresu: konkurs.projekti[at]nullekologija.gov.rs u pdf formatu, u navedenom roku.\nOdluka o utvrđivanju konačne rang liste o dodeli sredstava Zelenog fonda Republike Srbije za pošumljavanje u 2019. godini\nEU studija reciklaža Studija o proceni uticaja otpad Drina procena uticaja Ministar klimatske promene obaveštenja tretman otpada rešenje Trivan zahtevi životna sredina


Novinarska udruženja: Hitno pronaći nalogodavce napada na Jovanovića\nNezavisno udruženje novinara Srbije (NUNS) i Nezavisno društvo novinara Vojvodine (NDNV) najoštrije protestuju zbog toga što MUP Srbije nije preduzeo adekvatne mere zaštite novinara Milana Jovanovića. Udruženje novinara Srbije (UNS) zahteva da se pronađu odgovorni i traži od medija da izveštavaju o zloupotrebama u opštini Grocka.\nMilan Jovanović u spaljenoj garaži (foto: Cenzolovka, Perica Gunjić)\n„Nakon što mu je nedavno spaljena kuća, nepoznati napadači su sinoć provalili u stan na Banovom brdu u kojem je privremeno smešten, i to u trenutku dok su Jovanović i njegova supruga bili u njemu“, kaže se u saopštenju NUNS i NDNV, koji zahtevaju od nadležnih da se pod hitno rasvetle napadi na Jovanovića, odnosno otkrije ko je njihov nalogodavac.\n„Više je nego očigledno da naš kolega neće biti bezbedan dok to ne bude učinjeno, a u tom smislu, neophodno je temeljno istražiti tvrdnje Jovanovića o tome ko stoji iza ovih napada“, ističu NUNS i NDNV i dodaju da su posebno zabrinuti zbog informacije da je mesto gde se nalazi Jovanović držano u tajnosti i da je lokaciju navodno znala jedino policija.\n„Zabrinuti smo i zbog toga što je Jovanović u više navrata ukazivao da je uplašen za svoju bezbednost, ali da mu nikada nije pružena efektivna policijska zaštita. Predstavnici MUP-a u Radnoj grupi za bezbednost novinara tvrdili su predstavnicima novinarskih i medijskih udruženja da on ima adekvatnu zaštitu na osnovu procene bezbednosti, što se pokazalo netačnim“, kaže se u saopštenju NUNS-a i NDNV.\nUNS: mediji da izveštavaju o zloupotrebama u opštini Grocka\nUdruženje novinara Srbije (UNS) traži od policije i tužilaštva da što pre pronađu i kazne odgovorne za obijanje stana u kom živi novinar Milan Jovanović, kao i nalogodavce paljenja njegove kuće u Vrčinu.\n„Jovanović je ranije izjavio da će mu bezbednost biti ugrožena sve dok se ne otkrije nalogodavac paljenja njegove kuće, a sinoćnji događaj samo potvrđuje da se hitno mora razjasniti pozadina ovih napada“, kaže se u saopštenju UNS-a, koji poziva sve medije da pomognu u rasvetljavanju ovog slučaja i istraže sve navode o zloupotrebi javnog novca na koju je kolega Jovanović ukazivao u tekstovima na portalu „Žig info“.\nRadoja: Preveliki strah novinara\nRBG: Odlučujući korak u borbi protiv nekažnjivosti zločina nad novinarima\n← UNS: Kazniti odgovorne za pretnje Ivani Vučićević\nPozitivni efekti koji mediji mogu imati na decu →


Cvijanović: Vojska Republike Srpske simbol identiteta Srba\nPredsjednik Republike Srpske Željka Cvijanović izjavila je da je Vojska Republike Srpske jedan od simbola srpskog identiteta, te da je istorijska bila odluka o njenom formiranju s ciljem zaštite Srba i njihovog prava na život na vjekovnim ognjištima, slobodu i dostojanstvo.\n"Trajna obaveza svih nas jeste da čuvamo sjećanje na herojski i častan put Vojske Republike Srpske i sve njene pripadnike koji su u odbrambeno-otadžbinskom ratu dali svoje živote i dijelove tijela, da bi današnje generacije živjele u miru i slobodnoj Republici Srpskoj", poručila je Cvijanovićeva.\nOna je u čestitki svim pripadnicima Vojske Republike Srpske i Trećeg pješadijskog (Republika Srpska) puka Oružanih snaga BiH, povodom 12. maja - Dana Vojske Republike Srpske, istakla da je uvjerena da će pripadnici ovog puka nastaviti da baštine svijetlu tradiciju Vojske Srpske, posvećeni miru i jačanju stabilnosti.\n"Svim pripadnicima Vojske Republike Srpske i Trećeg pješadijskog (Republika Srpska) puka Oružanih snaga BiH čestitam 12. maj - Dan Vojske Republike Srpske", navela je u čestitki predsjednik Srpske.\nŽeljka Cvijanović Vojska Republike Srpske\nCvijanović: Zadovoljna sam intervencijama Vlade za pomoć radnicima\nCvijanović: Pobjeda nad fašizmom - jedno od najvećih civilizacijskih dostignuća\nSutra rekonstrukcija Vlade Republike Srpske\n267 glasova 51%


Konferencija o zaštiti tigrova\nUčesnici konferencije o zaštiti tigrova, koja se održava u Rusiji\nStotine boraca za zaštitu životne sredine i svetskih lidera, danas u Sankt Peterburgu u Rusiji, razmatraju plan za udvostručenje broja tigrova u prirodi do 2022. godine, sledeće kineske Godine tigra.\nRuski premijer Vladimir Putin je domaćin konferencije na kojoj učestvuju predstavnici 13 zemalja u kojima je ugrožen opstanak tigrova. Njihov plan je da na četvorodnevnoj konferenciji uspostave zajednički program za finansiranje i zaštitu ugrožene vrste.\nUčesnici se nadaju da će se dogovoriti o načinu finansiranja bezbedne životne sredine, sprovođenju strogih zakona protiv krivolova i informisanju javnosti o ugroženosti tigrova. Rusija postaje primer države koja ulaže koncentrisane napore u zaštitu ugroženih vrsta.\nPre šest decenija, u Rusiji je bilo manje od sto tigrova, dok ih danas ima oko pet stotina. Pored domaćina, na konferenciji učestvuju Indija, Kina, Bangladeš, Indonezija, Burma, Tajland, Vijetnam i druge zemlje u kojima živi ova životinja.


Prirodno je da Crna Gora i Albanija podržavaju jedna drugu u integracionim procesima | EUME\nNaslovnica Press info Press Pregovori o pristupanju Prirodno je da Crna Gora i Albanija podržavaju jedna drugu u integracionim...\nPrirodno je da Crna Gora i Albanija podržavaju jedna drugu u integracionim procesima\nPotpredsjednik Vlade i ministar vanjskih poslova i evropskih integracija Igor Lukšić primio je danas ministarku za evropske integracije Albanije Kljajdu Đošu.\n„Crna Gora i Republika Albanija su susjedne i prijateljske države, te je prirodno da jedna drugu podržavaju u integracionim procesima“ – ocijenili su potpredsjednik Lukšić i ministarka Đoša.\nĐoša je zahvalila na podršci Crne Gore u prenošenju iskustava iz pregovaračkog procesa, naglasivši da su ta iskustva vrlo značajna za dalji integracioni put Albanije.\nĐoša je ocijenila da zajednički regionalni kontekst i dobri bilateralni odnosi upućuju na kontinuiranu saradnju i komunikaciju dvije države, ali i svih država regiona.\nPotpredsjednik Lukšić je zahvalio na otvorenoj podršci Albanije evroatlantskim aspiracijama Crne Gore, te ocijenio da tradicionalno dobre i prijateljske odnose treba dalje unapređivati u svim oblastima od značaja za dvije države. Lukšić je izrazio spremnost Crne Gore da pruži punu podršku albanskim institucijama na njenom daljem integracionom putu u EU.\nLukšić je upoznao sagovornicu sa crnogorskim iskustvima iz pregovaračkog procesa, istakavši prednosti novog pristupa koji se vezuje za poglavlja 23 i 24. Naglasio je da proces pregovora ubrzava reforme i doprinosi jačanju institucija, uspostavljanju vladavine prava i ekonomskom razvoju društva, ističući važnost aktivne uključenosti civilnog društva u proces pregovora, s obzirom da se oni odnose na cijelo društvo.


Antić o jeftinoj struji i "urbanoj legendi"\nAntić je gostujući na televiziji Prva rekao da je gorivo u Srbiji pojeftinilo za 12 dinara po litru. “Moja procena je da cena benzina neće u narednih nekoliko meseci imati neke značajnije korekcije”, rekao je on.\nPrema njegovim rečima, toplane u nekim gradovima ne rade 24 sati dnevno, jer, kako je kazao, takva je procena rukovodstva toplana u tim gradovima. On je kazao da je tvrdnja da grejanje plaćamo cele godine “urbana legenda”.\n“Mi plaćamo cenu grejanja onoliko koliko to košta, a odlukama lokalne samouprave se nama kao građanima izlazi u sustret da to plaćamo u 12 rata”, kazao je Antić.\n“Građani se prvo žale toplanama, pa osnivaču, pa na osnovu inspekcijskog nadzora ministarstvu, a takvih žalbi nema”, rekao je Antić.


JKP Subotičke pijace – Страна 12\nU subotu, 15. decembra, novi direktor JKP “Subotičke pijace”, Dejan Ljubisavljević, bio je gost jutranjeg programa pod nazivom “Dobro jutro Srbijo” koji se emituje na televiziji HAPPY. Gostovanje je bilo posvećeno promociji zimskog vašara “Winterfest” pa su se u studiju TV HAPPY našli i brojni proizvodi ovogodišnjih učesnika ove manifestacije. Od “kurtoš” kolača, prirodnih sokova […]\nPraznična atmosfera, dobra poseta i veći broj izlagača nego ranijih godina, glavne su karakteristike ovogodišnjeg, osmog zimskog vašara “Winterfest”. Ova tradicionalna manifestacija je ovorena je 5. decembra uz prigodnu svečanost, božićne pesme i kuvano vino. – Okićen grad, miris kuvanog vina i „kurtoš“ kolača, zvuci božićne pesme, kućice pune suvenira, proizvoda starih zanata, domaće hrane, […]\nDejan Ljubisavljević novi direktor JKP “Subotičke pijace”\nSkupština grada Subotice je na 19. sednici, koja je održana 27. novembra 2018. godine, donela Rešenje o imenovanju Dejana Ljubisavljevića, diplomiranog ekonomiste, za direktora Javnog komunalnog preduzeća „Subotičke pijace“ Subotica. Dejan Ljubisavljević je imenovan na osnovu sprovedenog javnog konkursa, na period od četiri godine, a stupa na funkciju osam dana od dana objavljivanja rešenja u […]\nU toku su pripremni radovi za rekonstrukciju pijace u Mesnoj zajednici “Željezničko naselje”. Plan je da do kraja godine ova, sada sezonska pijaca, bude natkrivena i opremljena sa 8 tezgi za prodaju voća, povrća i mešovite robe i 2 rashladne vitrine za mlečne proizvode i sveže živinsko meso. Na pijaci će biti postavljena i kontrolna […]


FOTO: Srpski napadač obukao “devetku” Dinama! – RTV SUNCE Arandjelovac\nHome » Sport » FOTO: Srpski napadač obukao “devetku” Dinama!\nFOTO: Srpski napadač obukao “devetku” Dinama!\nKomnen Andrić (23) prešao je ove zime iz Inter Zaprešića u Dinamo Zagreb, u jednom od zvučnijih transfera, koji je privukao posebnu pažnju zbog toga što je hrvatski šampion doveo fudbalera rođenog u Srbiji.\nPosle potpisa ugovora. Andrić se priključio ekipi na pripremama u Turskoj, sa njom se vratio u Zagreb i ove subote debitovao, u ubedljivoj pobedi protiv poslednjeplasiranog tima na tabeli, Rudeša, 7:2.\nReprezentativac Bosne i Hercegovine Izet Harjović postigao je dva gola za Dinamo, vezista Mislav Orsić je tri puta bio strelac, a po jedan gol dali su Amer Gojak i Bruno Petković, umesto koga je Andrić ušao u 70. minutu, ali nije uspeo da se “upiše” u svom debiju.\nOvako je izgledao maksimirski debi nekadašnjeg igrača Radničkog 1923 iz Kragujevca i OFK Beograda:\nMONDO intervju: Srpskim inatom do “Broja 1” u Hrvatskoj\nHrvatski fudbaleri u Zvezdi i Partizanu?\nPrevious: Beograd: Održan deveti protest opozicije\nNext: Protesti održani u Beogradu, ali i u gradovima Srbije


"Muzeji za 10" u Užicu: celodnevni programi Narodnog muzeja Užice - Portal Pasaž\n„Muzeji za 10“ u Užicu: celodnevni programi Narodnog muzeja Užice\nPosted: 14. maja 2018. u 20:22 / by Milunka Nikolić / comments (0)\nNarodni muzej Užice i ove godine uključen je u program nacionalne muzejske manifestacije „Muzeji za 10“ koja se održava od 14. do 20. maja, pa su objekti i postavke užičkog muzeja otvoreni za posetioce od 8 do 20 časova.\nČetvrta po redu nacionala muzejska inicijativa na teritoriji Srbije, u Užicu će biti podržana otvaranjem vrata za posetioce glavne zgrade Narodnog muzeja Užice sa stalnim postavkama i izložbom “ Umetnička dela i knjige iz fonda Radovana i Branke Popović“ otvorenom 14. maja, postavkom u Jokanovića kući, hidrocentrali „Pod gradom“, a posetioce u celodnevnom slobodnom pristupu muzejskim eksponatima ugostiće i Spomen kompleks Kadinjača i Zavičajni muzej Nova Varoš. Poseban program pripremljen je i povodom Evropske noći muzeja 19. Maja kada će u Jokanovića kući biti otvorena izložba „Grafički omnibus“ Narodne banke Srbije– Izložba grafika, crteža i arhivske građe trojice istaknutih umetnika – Ljubomira Ivanovića, Mihaila Petrovića i Đorđa Andrejevića Kuna, iz fonda Narodne biblioteke Srbije.\nPosetioci Narodnog muzeja Užice, tokom manifestacije „Muzeji za 10“, moći će da vide sledeće programe:\n„Užice – nastanak i razvoj“ postavka otvorena 10. aprila 1995. godine u drugoj zgradi Muzeja, u prizemnoj i suterenskoj sali, prezentuje nastanak i razvoj užičkog kraja od praistorije, antike, srednjeg i novog veka, do savremene istorije. Izloženo je preko 1400 eksponata iz svih muzejskih zbirki (arheologije, etnologije, istorije i istorije umetnosti).\nLegat slikara Mihaila Milovanovića (Gostinica, 1879 – Užice, 1941), otvoren je 2003. godine u Narodnom muzeju Užice. Fond Legata stvoren je otkupom i poklonom umetnikovog sina Momčila Milovanovića i drugih darodavaca, a deo predmeta je iz zbirki Narodnog muzeja Užice. Legat prezentuje umetničku i ličnu zaostavštinu Mihaila Milovanovića, prvog akademskog slikara iz užičkog kraja, ratnog slikara u oslobodilačkim ratovima Srbije 1912 – 1918. godine i skulptora. Milovanovićev realizam, sa elementima impresionizma, secesije, ekspresionizma i simbolizma čini stilski i žanrovski raznorodan opus. Mihaila Milovanovića pogubili su partizani 1941. god, nakon što je neosnovano optužen da je petokolonaš i izdajnik. Legat je formiran nakon višedecenijskog zalaganja Momčila Milovanovića za rehabilitaciju imena i dela svog oca Mihaila i sakuplјanja umetnikove zaostavštine.\nU Lapidarijumu antičkih spomenika predstavlјeni su antički spomenici i arhitektonska plastika koji pripadaju drugoj polovini 2. veka i 3. veku, kao i prvoj polovini 4. veka. Izloženi spomenici potiču sa terena iz okoline Kosjerića, Požege, Užica, Nove Varoši i Prijepolјa. U antičkom periodu teritorija na kojoj su nađeni ovi antički spomenici ulazila je u granice Istočne provincije Dalmacije.\nIzložba „Užička republika“ – Krajem septembra i početkom oktobra 1941, na području zapadne Srbije, Šumadije i Pomoravlјa, stvorena je veća slobodna teritorija, kao baza za širenje ustanka. Veći deo naselјenih mesta oslobodile su partizanske i četničke jedinice samostalno ili u sadejstvu. Na ovoj teritoriji, nazvanoj Užička republika, živelo je blizu milion stanovnika. To je bila prva veća slobodna teritorija u okupiranoj Evropi 1941. godine.\nOd 14. do 16. maja – Izložba „Učešće Jevreja u Prvom svetskom ratu u Srbiji“ – Izložba Jevrejskog muzeja u Beogradu održava se u Jokanovića kući.\nmaj u 19 časova – Otvaranje izložbe “ Umetnička dela i knjige iz fonda Radovana i Branke Popović“– Fond umetničkih slika broji 57 radova istaknutih umetnika kao što su Milan Konjović, Mića Popović, Leonid Šejka, Olјa Ivanjicki, Svetozar Samurović, Milan Tucović i drugi, kao i 115 knjiga monografskih izdanja i umetničkih kataloga.\nmaj (14. Evropska noć muzeja) u 19 časova – Otvaranje izložbe „Grafički omnibus“ Narodne banke Srbije– Izložba grafika, crteža i arhivske građe trojice istaknutih umetnika – Ljubomira Ivanovića, Mihaila Petrovića i Đorđa Andrejevića Kuna, iz fonda Narodne biblioteke Srbije. Tri pomenuta slikara, iako su različitih umetničkih senzibiliteta, ostvarili su najviše domete srpske moderne grafike prvih decenija dvadesetog veka. Autori izložbe i kataloga su istoričari umetnosti i bibliotekari Ljilјana Bašić, Marija Bogdanović i Slaven Popara.


Ekskluzivni dokazi o britanskoj Oblasti 51: Otkrivena baza za saradnju sa vanzemaljcima - VIDEO | WebTribune\nHome IZA OGLEDALA Ekskluzivni dokazi o britanskoj Oblasti 51: Otkrivena baza za saradnju sa vanzemaljcima – VIDEO\nPosted date: октобар 01, 2015 In: IZA OGLEDALA\nBritansko udruženje za misterije na zemlji i u vazduhu (BEAMS) je objavilo bizarni izveštaj na 109 strana nakon „specijalne istrage“ o bivšoj Agenciji za procenu odbrane i istraživanja ministarstva odbrane koju sada vodi specijalizovana firma za odbranu, bezbednost i vazdušni prostor po imenu Qinetiq.\nIz BEAMS-a tvrde da se u Farnborou često uočavaju NLO-i, kao i da su česte otmice od strane vanzemaljaca, a veruje se da je to sve povezano sa jednom tajnom bazom.\nOva grupa je ubeđena da ta baza ima veze sa vanzemaljcima, NLO-ima, intergalaktičkom odbranom i razvojem futurističkih letova.\nNjihova teorija se zasniva na zagonetnim vanzemaljskim simbolima koje su uočili na mestu baze, zatim na svedočenjima uzbunjivača obaveštajnih službi, kao i na reakcijama medijuma-istraživača.\nNa sajtu BEAMS-a piše da je to društvo uspostavljeno 1991. godine kao neprofitna grupa koja se bavi paranormalnim stvarima.\n„U dužnosti BEAMS tima spadaju istraživanje, intervjuisanje, fotografisanje i žurnalizam“, navodi se na sajtu.\nDva ključna istraživača ove grupe, predsednik Kenet Parsons i njegova partnerka Hilari Porter (koju su jednom prilikom oteli vanzemaljci), sproveli su istragu i otkrili da su vladini uzbunjivači pružili dokaze o podzemnim prostorijama.\nIpak, oni kažu da su najvažniji dokazi zagonetni znaci u bazi.\nPar istraživača je zaključio da je deo puta kroz bazu napravljen tako da izgleda kao vanzemaljsko biće prikazano u vidu crteža Aboridžina u Australiji, što ukazuje na značaj baze.\nTakođe su naveli da deo zgrade izgleda kao leteći tanjir.\nU izveštaju je pisalo: „Ukoliko naše tvrdnje nisu osnovane, onda vlada i vojska neće imati ništa protiv da pričamo o tome, zar ne?“.\nPar tvrdi da je baza Qinetiq-a najveća od tri tajne podzemne ustanove koje se nalaze u Velikoj Britaniji.\nU izveštaju su napisali kako su vladini uzbunjivači otkrili da su oficiri iz Čiksendsa redovno simulirali moguće ishode nuklearnog rata sa svojim kolegama, delujući iz podzemnog komandnog centra ispod baze Qinetiq-a u Farnborou.\n„Jedan izvor kaže da poznaje nekoliko ljudi koji su trenutno zaposleni u britanskim podzemnim ustanovama gde se sprovode istraživanja vanzemaljske tehnologije i razvoj genetskog programa“, navodi se u izveštaju.\nPar je rekao da je tehnološki park Cody takođe pod visokom bezbednošću uz naoružane čuvare i tajne kamere.\nIpak, oni i dalje smatraju da je nepobitan dokaz put oko glavne zgrade.\nOni tvrde da je u pitanju „stilizovani, dijagramski prikaz sive/reptilske figure, slične onoj koju su pokušali da prikažu Aboridžini, s tim što je prikaz vidljiv samo iz vazduha“.\nU izveštaju se nameće sledeće pitanje: „Zašto napraviti prikaz vanzemaljca, vrhovnog stvaraoca, u okviru tajne podzemne vojne ustanove koja je toliko tajna da predstavlja britanski ekvivalent Oblasti 51 u Nevadi?“.\nOni pretpostavljaju da odgovorni za izgradnju baze nisu mislili da će javnost ikada prozreti njihovu šifru.\nMeđutim, pored puta oko glavne zgrade, postoje još neki šifrovani dokazi.\nIstraživači su zaključili da je krov glavne zgrade namerno dizajniran u obliku letećeg tanjira kako bi oni koji su upućeni znali koja je svrha ove tajne baze.\nOni tvrde da postojanje podzemnih delova baze potvrđuje čudna buka koja se čuje širom Farnboroua u proteklih 15 godina.\nTri medijuma su dobila samo informaciju o tome kako se zove baza i opisali su ustanovu kao visoko-tehnološku uznemirujuću podzemnu bazu.\nNajdžel Votson, autor knjige „UFOs: The Nazi Connection“ (NLO-i: Povezanost sa nacistima) je rekao: „Zvuči kao da pokušavaju da strpaju nekoliko stvari u isti koš“, dodavši da ideja o ovakvoj podzemnoj bazi nije ništa novo jer je još 1962. godine Albert Bender, osnivač Međunarodnog biroa za leteće tanjire u Bridžportu u Konektikatu, SAD, rekao kako su ga vanzemaljci oteli i držali u podzemnom štabu na Antarktiku.\nPortparol ministarstva odbrane je rekao da ne daje komentare vezane za NLO-e.\nKontaktirana je i firma Qinetiq, čiji je portparol rekao da će dati odgovor kada detaljnije prouči dokumente.


I - Održan prvi sastanak udruženja "Naša garaža" - Dunavske terase\nI – Održan prvi sastanak udruženja „Naša garaža“\nKrgovic 11.09.2016.\tIzveštaji, Udruženje "Naša garaža" Ostavite komentar 1,731 Pregleda\nSastanak je održan 10.09.2016 u 18h, a vodio ga je Poznić Vladimir\nPrisutno je bilo oko 30 vlasnika garažnih mesta.\nU uvodnoj reči Poznić je naglasio da je garaža kao sistem kompleksna, kompleksniji od stambene zgrade jer sadrži :\ngrađevinske elemente sa hidroizolacijom nad dobrim delom garaže\nulazna automatska rolo vrata\ninstalaciju vodovoda i kanalizacije\nsistem protivpožarne zaštite\nDo sada je investitor „Aramont“ brinuo o garaži i sistemima u njoj, povremeno odklanjao kvarove(zamena rasvetnih tela, …) i kao najvažnije plaćao električnu struju.\nKako je „Aramont“ od 216 garažnih mesta koliko postoji u garaži prodao oko 100 garažnih mesta došlo je vreme da brigu o garaži preuzmu svi vlasnici garažnih mesta.\nPotreba za osnivanjem udruženja i briga svih vlasnika o garaži je dodatno opravdana kada se uzme u obzir da se nalazi dosta skupe opreme u garaži koju treba redovno servisirati i održavati kao i da će u neko dogledno vreme „Aramont“ polako da ode i u tom slučaju svaki od vlasnika garažnog mesta će ostati vlasnik svog garažnog mesta, a o garaži kao celina neće imati niko da se brine pa garaža kao celina nece funkcionisati , sto će za posledicu imati da će ona biti u losem stanju kao mnoge garaže u Beogradu.\nU želji da do toga ne dođe osnovano je udruženje :\n„NAŠA GARAŽA“ – udruženje građana vlasnika garažnih mesta u PSK „Dunavske terase“ kao neprofitna asocijacija fizičkih i pravnih lica, sa ciljem da svojim angažovanjem omogući kvalitetno funkcionisanje garažnog prostora.\n(jedina moguća pravna forma po sadašnjim propisima)\nOsnovne informacije o organizaciji u udruženju:\nOrgani udruženja su: Zastupnik udruženja, Skupština udruženja, Upravni odbor i Nadzorni odbor.\nUpravni odbor čine tri člana :\nPoznić Vladimir, predsednik\nSaša Matić, zamenik\nKrgović Milan, član\nDo sada su članovi upravnog odbora registrovali udruženje u APR – u, ažurirali strukturu vlasnika garažnih mesta, sredili pristupnice , prikupili dve okvirne ponude, koje će se u narednim danima precizirati od firmi koje se bave održavanjem garaža.\nBudući da su poslovi koji predstoje obimni na sastanku je izabran nadzorni odbor koji čine :\nTreći član nadzornog odbora je predstavnik „Aramonta“ kao većinskog vlasnika garažnih mesta.\nSvetao primer kako se pristojan i odgovoran svet odnosi prema zajedničkoj imovini, za razliku od onih drugih koji samo gunđaju a ništa neće da urade, ili onih koji su puni pametnih ideja a neće da preuzmu odgovornost je činjenica da su se javila dva volontera koja su spremna da učestvuju u obavljanju prilično obimnih poslova.\nOni nisu želeli „funkciju“ njih je vodila zelja da pomognu i preduzmu deo obaveza i odgovornosti a oni su:\nPočetni prilično obiman posao, doduše jednokratni , je primiti garažu od investitora „Aramonta“, odnosno primiti sve u ispravnom stanju. Ovaj posao treba da urade zajedničkim snagama svi gore navedeni članovi uz stručni nadzor predstavnika firme koja će posle održavati garažu.\nStalan dugoročni posao je kontrola firme koja će održavati garažu.\n„Aramont“ vezano za primopredaje garaže i otklanjanje nedostataka kao preduslov za primopredaju nastupa kao investitor, a u ostalim slučajevima kao vlasnik garažnih mesta.\nSvi prisutni su se složili da žele finansijski da učestvuju u troškovima vezanim za ispravno funkcionisanje garaže\nIznesen je predlog da se pored održavanja garaže angažuje i firma za fizičko obezbeđenje garaže.\nIznešeno je niz primedbi na trenutno stanje i ukazano na nedostatke u garaži. Trebalo bi da se ti nedostaci odklone u postupku primanja garaže od investitora.\nNajviše je bilo razgovora oko metalnih vrata koja su postavljena na sektoru F u kome je firma „Exing“ vlasnik 12 garažnih mesta, odnosno celog sektora.To je pre svega protiv svih pravnih propisa a naročito tehničkih, protivpožarne zaštite i potrošnje električne struje. Prema diskutantima „ Exing „ tamo ima radionricu u kojoj zavaruje bravariju i ko zna šta još. Jednoglasno je dogovoreno je da se odmah uputi dopis „Aramontu“ u smislu rešenja problema vrata.\nKako je jedan od osnovnih ciljeva udruženju omasovljenje na sastanku su prisutnima podeljeni formulari tkz „pristupnice“ da ih popune i time postanu članovi udruženja, kao i izvod iz statuta udruženja. Ko nije prisustvovao sastanku blanko pristupnicu može da uzme u kafiću kod ulaza 1G, da je popuni i ostavi u kafiću.\nU skladu sa zakonom i statutom udruženja svi koji ne pristupe udruzenju nemaju pravo odlučivanja u udruženju ali nisu oslobođeni obaveza koje imaju kao vlasnici garažnih mesta.\nZbog pravno-proceduralnih problema “Aramonta” i osnivaca udruzenja, kao i male zainteresovanosti potencijalnih clanova, obavestavamo vas da se udruzenje vlasnika garaznih mesta “Nasa garaza” gasi. Pokusaj osnivanja je uradjen iz najbolje namere i uskoro ce vlasnici garaznih mesta biti obavesteni o drugim mogucnostima organizovanja u garazi.\nPrethodni članak U subotu 10.9.2016 u 18h sastanak vlasnika garaža\nSledeći članak Zakazani sastanci skupštine stanara


Međunarodnom aerodromu Tuzla uskoro dozvola za kargo saobraćaj | Banjaluka.net\nMeđunarodnom aerodromu Tuzla uskoro dozvola za kargo saobraćaj\nMeđunarodni aerodrom Tuzla gotovo godinu dana radi na ispunjavanju uslova za dobijanje dozvole za kargo saobraćaj-prevoz namirnica animalnog porijekla, a konačna odluka Savjeta ministara BiH, te saglasnost Komisije za integriranje i upravljanje granicama BiH čeka se već nekoliko mjeseci.\n– Međunarodni aerodrom je ispunio tehničke uvjete koju su postavljeni, trenutno čekamo dozvolu za kargo saobraćaj – izjavio je direktor Međunarodnog aerodroma Tuzla Rifet Karasalihović.\nIstiče da je Međunarodni aerodrom Tuzla predao zahtjev za ponovnu ocjenu inspekcije, te je Komisija uzela dokumentaciju i pregledala rashladnu komoru i sve prostorije aerodroma. Sačinjen je i zapisnik s veterinarskog aspekta u kojem stoji da aerodrom zadovoljava uslove.\n– Ono što je još neophodno uraditi jeste osigurati upotrebnu dozvolu za privremeni objekt montažnog i demontažnog tipa, zbog čega smo trenutno u vakuumu – istakao je Karasalihović.\nPojašnjava da je Međunarodni aerodrom Tuzla potpisao sporazum s Ministarstvom odbrane BiH za korištenje dijela aerodroma, te da je člankom 3. ovog sporazuma definisano da Međunarodni aerodrom Tuzla ima pravo graditi objekte važne za razvoj, tako i za kargo saobraćaj. Međutim, kako naglašava, na nivou države nije još razriješeno vlasništvo nad imovinom ovog aerodroma.\nU tom slučaju bi kantonalno ministarstvo prostornog uređenja i zaštite okoline trebalo izdati potrebnu dozvolu.\n– Kada se riješi pitanje državne svojine, te kada tu dozvolu budemo imali, priložit ćemo je nadležnoj komisiji uz ostale dokumente, te se nadamo da ćemo napokon dobiti potrebnu dozvolu za kargo saobraćaj – rekao je Karasalihović.\nPrilikom nedavnih posjeta Tuzlanskom kantonu, predsjedavajući Savjeta ministara BiH Denis Zvizdić i premijer FBiH Fadil Novalić ocijenili su da bi tuzlanski aerodrom trebao uskoro dobiti dozvolu za kargo saobraćaj, kada se za to ispune svi tehnički uslovi.\nOznake: Denis Zvizdić, Fadil Novalić


REFERENDUM, RAZMENA TERITORIJA, SLUČAJ UGLJANIN\nREFERENDUM, RAZMENA TERITORIJA, SLUČAJ UGLJANIN\nŠta nije prihvatljivo za Ružića i Srbiju?\nIdeja o razmeni teritorija s Kosovom, koja se pominje u poslednje vreme, ne može da bude legitimna i nije prihvatljivo da se o tome govori, izjavio je ministar državne uprave i lokalne samouprave i funkcioner SPS Branko Ružić.\nNa pitanje da li je ideja razmene teritorija deo pregovaračke taktike ili ta ideja ima legitimitet, Ružić navodi da to ne može da bude legitimna ideja, niti je iko, kako kaže, pominje na validan način.\n- Šta će biti epilog dijaloga zavisiće od državničke mudrosti, koje sa naše strane, siguran sam, ne nedostaje... Ali je važno i da oni koji sede u Prištini, oslušnu eho svog ličnog sagledavanja situacija, ne isključivo da budu nečiji referenti... I kada to bude situacija, siguran sam da ćemo doći do kompromisa - rekao je Ružić.\nOn za N1 napominje da to neće biti idealno rešenje, jer će svaka strana nešto da izgubi, ali da "ne možemo da imamo monolog".\n- Srbija pokušava da sve relevantne međunarodne faktore ubedi u činjenice koje su jasne i relevantne i koliko god to bilo teško, mislim da idemo u dobrom smeru i da će država Srbija uspeti da iznedri neko rešenje koje će na duže staze biti jedino racionalno i zadovoljavajuće, pre svega po srpski narod - navodi Ružić.\nPovodom tvrdnji iz opozicije da će referendum o Kosovu biti održan 4. novembra, Ružić kaže da smo daleko od toga da tako brzopleto zaokružujemo nešto što je od vitalne važnosti za Srbiju.\n- Ali, to što ne možemo brzopleto, možemo brzo, ukoliko postoji volja na svim stranama i u Briselu i u Vašingtonu i u Moskvi i u Pekingu, u Beogradu naravno, ali mora da postoji i u Prištini - naveo je ministar.\nSPS, kaže, smatra da je referendum jedan od najboljih instrumenata da se dođe do jasnog stava građana, ali da je preuranjeno govoriti o nekim datumima.\n- Do toga se može doći kad se napravi jedan širi konsenzus, kapacitet svih onih elemenata koji mogu biti podastrti građanima da kažu da ili ne - naveo je Ružić.\nPovodom predstojećih izbora za nacionalne savete nacionalnih manjina, ministar je rekao da će ti izbori biti raspisani najverovatnije 17. avgusta, a da će biti održani 4. novembra i da sve pripremne radnje teku.\nOcenjuje da politizacija tih izbora od nekih nacionalnih saveta, verovatno zbog njihovih političkih ciljeva, pojedinačnih i partijskih, ne doprinosi pripadnicima njihovih manjina.\nGovoreći o slučaju Bošnjačkog nacionalnog veća i pozivu koji je predsednik tog nacionalnog saveta Sulejman Ugljanin uputio Bedžetu Pacoliju u svojstvu "kosovskog ministra", Ružić kaže da takva politizacija može da načini štetu ne samo državi Srbiji, već i predstavnicima manjine koju on predstavlja.\n- Mislim da je politička mudrost prevagnula i da su predsednik Vučić i ministar Dačić dali jasan odgovor na ovaj način političke manipulacije - navodi Ružić.\nNavodi da Ugljanin ima pravo da preko svoje političke partije ostvaruje svoje ciljeve, ali da BNV nije alat, niti bi smeo da posluži kao alat za političku manipulaciju, te da Ugljanin nije to radio dok je, u više navrata, bio član Vlada Srbije.\nKada je reč o o albanskoj manjini i njenom nacionalnom savetu, s obzirom na cinjenicu da su bojkotovali popis iz 2011, Ružić je rekao da pripreme teku uredno.\n- Da li će se ta tema, zbog kosovskog Gordijevog cvora, politizovati, to ćemo videti...Ja se nadam da će mudrost i rezon prevagnuti, jer se radi o našim građanima, koji treba da koriste prava koja imaju - navodi Ružić.


Predsednik Laso prekršio obećanje da neće povećavati cene\nU Ekvadoru hiljade demonstranata blokiralo je puteve u znak protesta zbog ekonomske politike predsednika Giljerma Lasa, nekoliko dana nakon što je povećao cene goriva.\nPet policajaca je povređeno, a 37 ljudi je privedeno zbog blokade puteva.\nKonfederacija starosedelačkih naroda Ekvadora saopštila je da ima povređenih demonstranata, ali nije navela njihov broj, dok je ministarka unutrašnjih poslova Aleksandra Vela navela da su jučerašnji protesti protekli mirno, izuzev nekoliko incidenata u popodnevnim satima i poručila je da je vlada otvorena za dijalog.\nPolicija je upotrebila suzavac u prestonici tokom manjih sukoba sa demonstrantima, dok su policajci na konjima blokirali ulaz na trg koji je bio odredište protestne šetnje.\nNeredi u Grčkoj: Policajci povređeni na protestu zbog ubistva mladića (20)\nLavina progutala 16 ljudi koji su se penjali na vulkan, stradalo četvoro: Ovo su snimili nekoliko sati pre nesreće (VIDEO)\nDomorodačke organizacije su zemljom i drvećem blokirale put koji povezuje Kito sa severom zemlje, a drugi u različitim andskim provincijama su zatvoreni.\nOrganizacija CONFENIAE saopštila je da su neki putevi u regionu Amazona zatvoreni od ranog jutra.\nPredsednik Laso, bivši bankar koji je preuzeo dužnost u maju, prošle nedelje je ukinuo planirano postepeno povećanje cena benzina, što je trebalo da dovede da se ona na kraju uskladi sa međunarodnim troškovima, nakon pritiska domorodačkih i drugih organizacija.\nUmesto toga, odlučio je da podigne cenu višeoktanskog benzina koji je najčešće korišćeno gorivo u Ekvadoru, na 0,66 dolara po litru i dizela na 0,5 dolara po litru, ali sindikati i druge organizacije žele da Laso zamrzne cene po nižim stopama i da dozvoli subvencije sektore koji su teško pogođeni kovid 19.\nprotesti cena goriva Ekvador blokada puteva


Srbija nije marioneta Rusije | BN\nSrbija nije marioneta Rusije\nSrpski premijer Aleksandar Vučić izjavio je da je moguće gajiti prijateljske odnose prema Rusiji i istovremeno biti član EU, kao i da Srbija nije ničija marioneta.\nSrbija 22.01.2015 | 07:28\n"Mi nismo marionete Rusije, mi nismo ničije marionete. Rekao sam u prisustvu predsednika Vladimira Putina da hoćemo u EU. Mi smo bliski Rusiji, ali naš cilj je EU", istakao je Vučić za švajcarski list "Blik" dodajući i da se nada da će Srbija u EU ući 2019. i da čini sve da tako bude.\n"Za nas nema dileme. Moguće je gajiti prijateljske odnose prema Rusiji i istovremeno biti član EU. EU dobro zna da od toga može imati koristi", dodao je on.\nNa pitanje šta Srbija može da ponudi s obzirom da predsedava OEBS-u, Vučić je rekao da može da pomogne Zapadu, ali želi da ostane neutralna, preneo je "Blic".\n"Svakako, profitiramo i od izvanrednog rada Švajcarske", dodao je on.\nKomentarišući pitanje da OEBS mora da vodi brigu i o Ukrajini gde besne žestoki sukobi, i na koji način moze da se suzbije nasilje, premijer je ocenio da je taj sukob loš za Rusiju i Ukrajinu, ali i za celu Evropu. "Mi smo mala zemlja. Evropa mora više da učini za mir", istakao je Vučić.\nNa pitanje kako Srbija, koja je bliska Rusiji, može da ostane neutralna, Vučić je istakao da su "naši odnosi prema Rusiji istorijski", kao i da to EU može da bude veoma korisno u nastojanu da nađe mirno rešenje.\nNa pitanje kada će Srbija ući u EU, Vučić kaže da se nada da će to biti 2019. i da čini sve da tako bude.\n"Posle toga će odlučivati neki drugi. Za četiri godine trebalo bi da zaključimo ekonomske i pravne reforme", kaže on.\n"Naša budućnost je svetla. Jedno vam obećavam: nećemo biti najsiromašnija zemlja u EU. Mi nismo prosjaci, ne želimo novac niti milostinju. Srbija želi da bude punopravni član EU", istakao je Vučić.\n"Pregovore nastavljamo 9. februara. Ima mnogo problema koje možemo da rešimo. Ali Albanci na Kosovu žele nezavisnost, a mi želimo nešto drugo. Atmosfera je međutim sada mnogo bolja.\nU ovom trenutku ne možemo da pristanemo na nezavisno Kosovo, ali Srbi i Albanci mogu da žive ne samo jedni pored drugih već zajedno", istakao je Vučić.\nPremijer je rekao da je u Davos, gde učestvuje na Svetskom ekonomskom forumu, došao da nauči još nešto i da upozna ljude koji bi želeli da ulože u Srbiju.\n"Kao premijeru trebaju mi prijatelji, a njih ću najpre naći ovde", rekao je Vučić.\nOn je najavio i da će u Davosu imati 14 bilateralnih sastanaka.\n"Između ostalih sa premijerima Kine i Turske, članom Saveznog veća Švajcarske, nadam se i sa nemačkom kancelarkom Angelom Merkel", rekao je premijer Vučić za švajcarski dnevnik "Blik" koji je u sastavu medijske kuće Ringier Aksel Springer.\nNa pitanje koliko jak franak pogađa Srbiju, Vučić je rekao da oko 22.000 Srba ima hipoteke u švajcarskim francima.\n"Očajni su, boje se da ne izgube kuću. Pokušavamo da im pomognemo koliko možemo. Ali, ne možemo sve da platimo. Naša privreda je više vezana sa evro nego za franak. Ali na ulici u Beogradu ljudi sada više kupuju dolare i franke nego evre. Do sada su dinare menjali u evre", rekao je Vučić.\nSlabo ti je tebra poznavanje ekonomije i međunarodnih valutnih odnosa ako se svodi na posmatranje šta na ulici ljudi ilegalno kupuju od deviza...\nSvaka je zlatna koja se prešuti,pa tako i tebi to savjetujem.\nCuj nije marioneta Rusije. Rusiju i ne zanimas, Rusi ti prijateljsku ruku daju ukoliko je sam zatrazis a Evropa ti na silu sve daje uz trostruke kamate i na kraju te bombarduje sa Amerikom.


Novi istorijski internet portal Historiana\nNovi istorijski internet portal Historiana – Personal magazin\nIstorija evropskih zemalja obično se posmatra iz nacionalne perspektive. To želi da promeni novi internet portal Historiana. On sadrži moderno obrađene teme iz evropske istorije, bez državnih i kulturnih granica.…\nIstorija evropskih zemalja obično se posmatra iz nacionalne perspektive. To želi da promeni novi internet portal Historiana. On sadrži moderno obrađene teme iz evropske istorije, bez državnih i kulturnih granica.\nTim sastavljen od nastavnika i univerzitetskih saradnika iz 30 zemalja predstavlja istoriju Evrope na jedan potpuno novi način. “Naši ciljevi su unutrašnjevropsko upoređivanje i multiperspektivno opažanje”, kaže dr. Robert Majer iz Instituta za međunarodno istraživanje školskih udžbenika Georg Ekart. On je član naučnog saveta projekta Historiana.\nProteklih godina bilo je puno pokušaja da se etabliraju evropske knjige iz istorije, međutim ni jedna od njih nije stvarno prihvaćena u školama. Sada je evropsko udruženje nastavnika istorije EUROCLIO pokrenulo inicijativu i utemeljilo internet portal Historiana.\nKontekst umesto hronologije\nHistoriana ne prenosi istoriju hronološki, već tematski. Nazivi na prvi pogled izgledaju vrlo složeno, kao na primer “Sukob i saradnja”, ipak iza tih naziva skrivaju se konkretne studije, između ostalog i o evakuaciji dece iz Finske za vreme Drugog svetskog rata, irskom iseljeničkom talasu nakon 1840. ili o Hladnom ratu.\nOvaj portal daje mnoštvo informacija o pozadini događaja: fotografije, citate i dokumente poput originalnog pisma nekadašnjeg američkog predsednika Harija Trumana upućenog njegovom ministru spoljnih poslova Džejmsu Birnsu.\nIzvan korica knjige\nHistoriana koristi multimedijalne mogućnosti interneta: pored brojnih fotografija i karikatura tu su i interaktivne geografske karte i drugi vizuelni elementi kojima se pojašnjavaju složeni istorijski događaji. Autori smatraju da je velika prednost Historiane što se ona jednostavno može obogatiti novim temama. “Digitalna ponuda obuhvata i perspektive malih država. A ako je dobro strukturisana, broj tekstova može da bude neograničen”, smatra Ulrih Bongertman, predsednik saveznog Udruženja nastavnika istorije Nemačke.\nHistoriana već sada sadrži rezultate istraživanja iz Bugarske, Danske ili Estonije. Istorija tih zemalja obično nije obrađena u udžbenicima drugih evropskih zemalja. Mada je ovaj portal još uvek u svojoj probnoj fazi i za sada postoji samo na engleskom jeziku, on već sada može da se koristi. Ciljna grupa su osobe zainteresovane za istoriju, učenici i nastavnici. Oni istovremeno mogu da doprinesu proširenju sadržaja portala.\nHistoriana je kao zajednički evropski digitalni školski udžbenik vrlo ambiciozan projekat s velikim potencijalom, što je dobrim delom i zasluga angažovanosti njenih autora. “Mnogi ljudi su oduševljeni tim projektom, pa tako i oni koji na njemu rade”, kaže Robert Majer. Još pre nego što je ovaj portal u septembru 2012. stavljen u mrežu, već je dobio nagradu World Aware Education koju dodeljuje Centar Sever-Jug, Saveta Evrope. Odmah nakon objavljivanja prvih sadržaja pristigla je i nagrada za evropsku saradnju MEDEA.\nDa li će se Historiana etablirati zavisi i od toga koliko će novaca imati na raspolaganju. Do sada su autori radili besplatno, a grafika i programiranje finansirani su iz sredstava Evropske unije. Ulrih Bongertman je zadovoljan: “Mi smo već srećni zbog toga što Historiana kao zajednička evropska inicijativa uopšte postoji.” A pred novim portalom sada je dalek put do učionica u evropskim školama. DW\nNovi istorijski internet portal Historiana was last modified: December 24th, 2012 by Redakcija\nFrancuska još nije rešila spor sa Google-om\nRoboti u Švedskoj uče svakodnevne poslove\nPolovina svih DDoS napada u trećem kvartalu...\nVažna manjina: 1% „buke” korporativne mreže su...\nKaspersky otkrio ranjivost “nultog dana” u popularnom...


Koncert „Kroz vasionu i vekove“ | Umetnički ansambl Ministarstva odbrane „Stanislav Binički“\nKoncert „Kroz vasionu i vekove“\nUmetnički ansambl Ministarstva odbrane „Stanislav Binički” i Hor Ministarstva odbrane i Vojske Srbije održali su večeras, u Svečanoj sali beogradskog Doma Vojske Srbije, koncert pod nazivom „Kroz vasionu i vekove“.\nNa programu je bila scenska kantata, nastala prema romanu „Kroz vasionu i vekove“ Milutina Milankovića, koju je adaptirao Arsa Milošević, a stihove i muziku napisala Vera Milanković, u čast obeležavanja 140. godišnjice rođenja poznatog naučnika.\nSolisti su bili Mina Gligorić, sopran i Boris Papak, bariton, a orkestrom Umetničkog ansambla Ministarstva odbrane i Horom Ministarstva odbrane i Vojske Srbije, dirigovala je Katarina Božić.\nVera Milanković, kompozitor, pijanista i pedagog, potomak je ugledne srpske porodice visokih oficira, naučnika, univerzitetskih profesora, diplomata i kulturnih poslenika. Redovni je profesor Fakulteta muzičke umetnosti u Beogradu, osnivač i organizator Pedagoškog foruma - godišnjeg skupa pedagoga muzičkih i scenskih umetnostii. Predsednik je Upravnog odbora Beogradske filharmonije. Dobitnica je Zlatnog beočuga Kulturno-prosvetne zajednice Beograda 2007. i Nagrade časopisa „Muzika klasika" za najbolju primenjenu muziku u 2013. godini, za muzičku dramu „Milanković" izvedenu u pozorištu Madlenijanum.


Lipi: Nije istina da preuzimam Gvangžu\nProslavljeni italijanski stručnjak Marćelo Lipi demantovao je glasine prema kojima će preuzeti kineski Gvangžu, za koji nastupa bivši fudbaler Crvene zvezde i Partizana Gabrijel Kleo.\nLipi je bez posla od blamaže sa reprezentacijom Italije na Svetskom prvenstvu u Južnoj Africi i eliminacije u prvoj rundi. Mediji su ga već proglasili za novog trenera kineskog šampiona, međutim, 63-godišnji stručnjak je to demantovao, ali i ostavio prostor za avanturu u Aziji.\n"Ne postoji nikakva šansa da preuzmem Gvangžu. Te glasine su se pojavile pre 10 dana, ali ne postoji nikakav kontakt sa kineskim šampionom, to su apsolutne neistine. Međutim, ne bi mi smetalo da preuzmem neki od timova sa Bliskog istoka, takve avanture su predivne. Imao sam kontakt sa nekim ekipama iz Emirata, Katara i Saudijske Arabije", otkrio je Lipi.\nLipi je prethodno dovođen u vezu sa Lacijom, ali je on odbacio mogućnost da ponovo radi u Seriji A.